
Il-Parlament Ewropew,
–	wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2023)0420),
–	wara li kkunsidra l-Artikolu 294(2) u l-Artikolu 192(1) tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C9‑0233/2023),
–	wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,
–	wara li kkunsidra l-opinjoni tal-Kumitat Ekonomiku u Soċjali Ewropew tal-25 ta’ Ottubru 2023[footnoteRef:1], [1:  	ĠU C, C/2024/888, 06.02.2024, ELI: http://data.europa.eu/eli/C/2024/888/oj] 

–	wara li kkonsulta l-Kumitat tar-Reġjuni,
–	wara li kkunsidra l-Artikolu 59 tar-Regoli ta’ Proċedura tiegħu,
–	wara li kkunsidra l-opinjoni tal-Kumitat għall-Agrikoltura u l-Iżvilupp Rurali,
–	wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza tal-Ikel (A9-0055/2024),
1.	Jadotta l-pożizzjoni fl-ewwel qari li tidher hawn taħt;
2.	Jitlob lill-Kummissjoni terġa’ tirreferi l-kwistjoni lill-Parlament jekk tibdel il-proposta tagħha, temendaha b’mod sustanzjali jew ikollha l-ħsieb li temendaha b’mod sustanzjali;
[bookmark: _GoBack]3.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.

P9_TC1-COD(2023)0234
Pożizzjoni tal-Parlament Ewropew adottata fl-ewwel qari fit-13 ta' Marzu 2024 bil-ħsieb tal-adozzjoni tad-Direttiva (UE) 2024/... tal-Parlament Ewropew u tal-Kunsill li temenda d-Direttiva 2008/98/KE dwar l-iskart
(Test b’rilevanza għaż-ŻEE)
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar il-Funzjonament tal-Unjoni Ewropea u, b’mod partikolari l-Artikolu 192(1) tiegħu,
Wara li kkunsidraw il-proposta tal-Kummissjoni Ewropea,
Wara li l-abbozz tal-att leġiżlattiv intbagħat lill-parlamenti nazzjonali,
Wara li kkunsidraw l-opinjoni tal-Kumitat Ekonomiku u Soċjali Ewropew[footnoteRef:2], [2: 	ĠU C , , p. .] 

Wara li kkunsidraw l-opinjoni tal-Kumitat tar-Reġjuni[footnoteRef:3], [3: 	ĠU C , , p. .] 

Filwaqt li jaġixxu skont il-proċedura leġiżlattiva ordinarja,


Billi:
(-1)	Il-prevenzjoni u l-immaniġġar tal-iskart għat-tipi kollha hija għodda kruċjali ta’ politika kruċjali sabiex jiġu protetti l-ambjent u s-saħħa tal-bniedem fl-Unjoni. Hekk kif l-Istati Membri jagħmlu ħilithom biex itejbu b’mod kostanti l-programmi tagħhom għall-prevenzjoni u l-immaniġġar tal-iskart, huwa essenzjali li tiġi applikata b’mod strett il-ġerarkija tal-iskart. [Em. 1]
(1)	Il-Patt Ekoloġiku Ewropew u l-Pjan ta’ Azzjoni dwar l-Ekonomija Ċirkolari[footnoteRef:4] jitolbu azzjoni msaħħa u aċċellerata tal-Unjoni u tal-Istati Membri biex tiġi żgurata s-sostenibbiltà ambjentali u soċjali tas-setturi tat-tessuti u tal-ikel peress li dawn jirrappreżentaw setturi mill-aktar intensivi fl-użu tar-riżorsi li jikkawżaw esternalitajiet ambjentali negattivi sinifikanti. F’dawk is-setturi, il-lakuni finanzjarji u teknoloġiċi, fost affarijiet oħra, ixekklu jxekklu l-progress lejn it-tranżizzjoni għal ekonomija ċirkolari u d-dekarbonizzazzjoni. Is-setturi tal-ikel u tat-tessuti huma l-aktar u r-raba’ l-aktar setturi intensivi fl-użu tar-riżorsi rispettivament[footnoteRef:5] u ma jikkonformawx bis-sħiħ mal-prinċipji fundamentali tal-UE dwar l-immaniġġar tal-iskart stabbiliti fil-ġerarkija tal-iskart li tirrikjedi l-prijoritizzazzjoni tal-prevenzjoni tal-iskart segwita mit-tħejjija għall-użu mill-ġdid u r-riċiklaġġ. Dawn l-isfidi jirrikjedu soluzzjonijiet sistemiċi b’approċċ ibbażat fuq iċ-ċiklu tal-ħajja b’attenzjoni partikolari mogħtija lill-prodotti tal-ikel u tat-tessuti. [Em. 2] [4: 	COM(2020)98 final tal-11 ta’ Marzu 2020.]  [5: 	Perkorsi ta’ Tranżizzjoni tal-UE (europa.eu)] 



(2)	Skont l-Istrateġija tal-UE għal Tessuti Sostenibbli u Ċirkolari[footnoteRef:6],,, huma meħtieġa bidliet importanti biex nitbiegħdu mill-mod lineari prevalenti bħalissa, li bih il-prodotti tat-tessuti jitfasslu, jiġu prodotti, jintużaw u jiġu skartati, bi ħtieġa partikolari li tiġi limitata l-moda mgħaġġla. Skont il-viżjoni tal-Istrateġija għall-2030, il-konsumaturi jenħtieġ li jibbenefikaw aktar fit-tul minn tessuti affordabbli ta’ kwalità għolja. Dik l-Istrateġija tqis li huwa importanti li l-produtturi jkunu responsabbli għall-iskart li joħolqu l-prodotti tagħhom u tirreferi għall-istabbiliment ta’ regoli armonizzati tal-Unjoni dwar ir-responsabbiltà estiża tal-produttur għat-tessuti b’ekomodulazzjoni tat-tariffi. Hija tistipula li l-objettiv ewlieni ta’ dawn ir-regoli huwa li tinħoloq ekonomija għall-ġbir, is-separazzjoni, l-użu mill-ġdid, it-tħejjija għall-użu mill-ġdid u r-riċiklaġġ, u li l-produtturi jiġu inċentivati jiżguraw li l-prodotti tagħhom ikunu mfassla b’rispett għall-prinċipji taċ-ċirkolarità. Għal dak il-għan, hija tipprevedi li sehem notevoli mill-kontribuzzjonijiet magħmula mill-produtturi għall-iskemi ta’ responsabbiltà estiża tal-produttur għandhom ikunu ddedikati għall-miżuri ta’ prevenzjoni tal-iskart u għat-tħejjija għall-użu mill-ġdid. Hija tappoġġa wkoll il-ħtieġa ta’ approċċi msaħħa u aktar innovattivi għall-ġestjoni sostenibbli tar-riżorsi bijoloġiċi biex jiżdiedu ċ-ċirkolarità u l-valorizzazzjoni tal-iskart tal-ikel u l-użu mill-ġdid tat-tessuti b’bażi bijoloġika. [Em. 3] [6: 	COM(2022)141 final tat-30 ta’ Marzu 2022.] 



(2a)	Skont il-briefing tal-Aġenzija Ewropea għall-Ambjent bit-titolu “Microplastics from textiles in Europe” (Il-mikroplastiċi mit-tessuti fl-Ewropa)[footnoteRef:7], sa 35 % tal-mikroplastiċi globali rilaxxati fl-ekosistemi akkwatiċi, terrestri u tal-baħar huma minn tessuti sintetiċi. L-iskart tal-plastik li jdgħajjef l-ekosistemi akkwatiċi, terrestri u tal-baħar jista’ jinġabar, jiġi riċiklat u fl-aħħar mill-aħħar jerġa’ jintuża sabiex tiġi promossa ekonomija ċirkolari sħiħa kif ukoll jiżdied l-għarfien fost il-pubbliku għat-tixrid tal-aħjar prattiki. [Em. 4] [7: 	https://www.eea.europa.eu/publications/microplastics-from-textiles-towards-a] 

(3)	Wara li kkunsidraw l-effettiB’kont meħud tal-effetti negattivi tal-iskart tal-ikel, l-Istati Membri impenjaw ruħhom li jieħdu miżuri biex jippromwovu l-prevenzjoni u t-tnaqqis tal-iskart tal-ikel f’konformità mal-Aġenda 2030 għall-Iżvilupp Sostenibbli, u l-Mira 12.3 tal-SDG b’mod partikolari, adottata mill-Assemblea Ġenerali tan-Nazzjonijiet Uniti (NU) fil-25 ta’ Settembru 2015, u b’mod partikolari l-mira tagħha li jitnaqqas bin-nofs l-iskart globali tal-ikel per capita fil-livelli tal-bejgħ bl-imnut u tal-konsumatur u jitnaqqas it-telf tal-ikel tul il-ktajjen tal-produzzjoni u tal-provvista, inkluż it-telf ta’ wara l-ħsad, sal-2030. Dawk il-miżuri kellhom l-għan li jipprevjenu u jnaqqsu l-iskart tal-ikel fil-produzzjoni primarja, fl-ipproċessar u fil-manifattura, fil-bejgħ bl-imnut u distribuzzjoni oħra tal-ikel, fir-ristoranti u fis-servizzi tal-ikel kif ukoll fl-unitajiet domestiċi. [Em. 5]


(4)	Bħala segwitu għall-Konferenza dwar il-Futur tal-Ewropa, il-Kummissjoni impenjat ruħha li tippermetti lill-panels taċ-ċittadini jiddeliberaw u jagħmlu rakkomandazzjonijiet qabel ċerti proposti ewlenin. F’dan il-kuntest, ġie mlaqqa’ panel taċ-Ċittadini Ewropej, minn Diċembru 2022 sa Frar 2023 biex jelabora lista ta’ rakkomandazzjonijiet[footnoteRef:8] dwar kif jistgħu jiżdiedu l-azzjonijiet biex jitnaqqas l-iskart tal-ikel fl-Unjoni. Peress li l-unitajiet domestiċi huma responsabbli għal aktar minn nofs l-iskart tal-ikel iġġenerat fl-Unjoni, l-għarfien taċ-ċittadini dwar il-prevenzjoni tal-iskart tal-ikel huwa partikolarment rilevanti. Iċ-ċittadini rrakkomandaw tliet linji ta’ azzjoni prinċipali inkluż it-tisħiħ tal-kooperazzjoni fil-katina tal-valur tal-ikel, inizjattivi tan-negozji tal-ikel u appoġġ għall-bidla fl-imġiba tal-konsumatur. Ir-rakkomandazzjonijiet tal-panel se jkomplu jappoġġaw il-programm ta’ ħidma ġenerali tal-Kummissjoni relatat mal-prevenzjoni tal-iskart tal-ikel u jistgħu jservu ta’ gwida biex jgħinu lill-Istati Membri jilħqu l-miri għat-tnaqqis tal-iskart tal-ikel. [8: 	Għal-lista sħiħa ta’ rakkomandazzjonijiet, ara l-Anness 16 tar-Rapport tal-Valutazzjoni tal-Impatt.] 



(5)	Id-Direttiva 2009/31/KE tal-Parlament Ewropew u tal-Kunsill[footnoteRef:9] eskludiet mill-kamp ta’ applikazzjoni tad-Direttiva 2006/12/KE tal-Parlament Ewropew u tal-Kunsill[footnoteRef:10] id-diossidu tal-karbonju maqbud u ttrasportat għall-finijiet ta’ ħżin ġeoloġiku u maħżun ġeoloġikament skont ir-rekwiżiti tad-Direttiva 2006/12/KE. Madankollu, id-dispożizzjoni fid-Direttiva 2009/31/KE li temenda d-Direttiva 2006/12/KE ma ġietx inkorporata fid-Direttiva 2008/98/KE tal-Parlament Ewropew u tal-Kunsill[footnoteRef:11], li ħassret id-Direttiva 2006/12/KE. Għalhekk, għall-finijiet li tiġi żgurata ċ-ċertezza legali, din id-Direttiva tinkorpora l-emendi tad-Direttiva 2009/31/KE dwar l-esklużjoni tad-diossidu tal-karbonju maqbud u ttrasportat għall-finijiet tal-ħżin ġeoloġiku u maħżun ġeoloġikament, mill-kamp ta’ applikazzjoni tad-Direttiva 2008/98/KE. [9: 	ĠU L 140, 5.6.2009, p. 114.]  [10: 	ĠU L 114, 27.4.2006, p. 9.]  [11: 	ĠU L 312, 22.11.2008, p. 3.] 

(5a)	L-injam huwa riżorsa siewja u huwa mħeġġeġ li dan jiżdied ma’ lista ta’ materjali soġġetti għal ġbir separat, u b’miri ta’ użu mill-ġdid u ta’ riċiklaġġ. [Em. 6]
(6)	Id-definizzjonijiet tal-produtturi ta’ prodotti tat-tessuti, tal-pjattaformi online u tal-organizzazzjonijiet b’kompetenza fil-qasam tar-responsabbiltà tal-produtturi marbuta mal-implimentazzjoni tar-responsabbiltà estiża tal-produttur għat-tessuti jeħtieġ li jiġu inklużi fid-Direttiva 2008/98/KE sabiex jiġi ċċarat il-kamp ta’ applikazzjoni ta’ dawn il-kunċetti u l-obbligi marbuta.


(7)	L-Istati Membri, sa ċertu punt, żviluppaw materjali u wettqu kampanji mmirati lejn il-prevenzjoni tal-iskart tal-ikel għall-konsumaturi u għall-operaturi tan-negozji tal-ikel; madankollu, dawn jiffukaw l-aktar fuq is-sensibilizzazzjoni aktar milli jqanqluu bidliet sostanzjali fid-dieta inkluża bidla fl-imġiba. Sabiex jintlaħaq il-potenzjal sħiħ għat-tnaqqis tal-iskart tal-ikel u jiġi żgurat il-progress maż-żmien, iridu jiġu żviluppati interventi għall-bidla fl-imġiba, adattati skont is-sitwazzjonijiet u l-ħtiġijiet speċifiċi fl-Istati Membri, u integrati b’mod sħiħ fil-programmi nazzjonali għall-prevenzjoni tal-iskart tal-ikel. Jenħtieġ li tingħata importanza wkoll lil soluzzjonijiet ċirkolari reġjonali, bħas-sħubijiet pubbliċi-privati u l-involviment taċ-ċittadini kif ukoll l-adattament għal ħtiġijiet reġjonali speċifiċi bħar-reġjuni ultraperiferiċi jew il-gżejjer. [Em. 7]
(8)	Minkejja ż-żieda fis-sensibilizzazzjoni dwar l-impatti negattivi u l-konsegwenzi tal-iskart tal-ikel, l-impenji politiċi li saru fil-livelli tal-UE u tal-Istati Membri, u l-miżuri tal-Unjoni implimentati mill-Pjan ta’ Azzjoni dwar l Ekonomija Ċirkolari tal-2015, il-ġenerazzjoni tal-iskart tal-ikel mhix qed tonqos biżżejjed biex tagħmel progress sinifikanti lejn il-kisba tal-Mira 12.3 tal-Għan ta’ Żvilupp Sostenibbli (SDG) 12 tan-NU. Sabiex jiġi żgurat kontribut sinifikanti lejn il-kisba tal-Mira 12.3 tal-SDG, il-miżuri li għandhom jittieħdu mill-Istati Membri jenħtieġ li jissaħħu biex isir progress fl-implimentazzjoni ta’ din id-Direttiva u ta’ miżuri xierqa oħra biex titnaqqas il-ġenerazzjoni tal-iskart tal-ikel.


(9)	Sabiex jinkisbu r-riżultati fuq perjodu ta’ żmien qasir, u biex l-operaturi tan-negozji tal-ikel, il-konsumaturi u l-awtoritajiet pubbliċi jingħataw il-perspettiva meħtieġa għal perjodu fit-tul, jenħtieġ li jiġu stabbiliti miri kwantifikati għat-tnaqqis tal-ġenerazzjoni tal-iskart tal-ikel, li għandhom jintlaħqu mill-Istati Membri sal-2030.
(10)	B’kont meħud tal-impenn tal-Unjoni għall-ambizzjoni stabbilita fil-Mira 12.3 tal-SDG, L-istabbiliment ta’ miri għat-tnaqqis tal-iskart tal-ikel li għandhom jintlaħqu mill-Istati Membri sal-2030, b’konformità tal-impenn tal-Unjoni għall-ambizzjoni stabbilita fil-Mira 12.3 tal-SDG, jenħtieġ li jipprovdi impuls ta’ politika qawwi biex tittieħed azzjoni u jiġi żgurat kontribut sinifikanti għall-miri globali. Madankollu, minħabba n-natura legalment vinkolanti ta’ dawn il-miri, jenħtieġ li dawn ikunu proporzjonati, li jistgħu jintlaħqu u fattibbli, u jqisu r-rwol tal-atturi differenti fil-katina tal-provvista tal-ikel kif ukoll il-kapaċità tagħhom,  (b’mod partikolari l-intrapriżi mikro u żgħar). L-istabbiliment ta’ miri legalment vinkolanti jenħtieġ għalhekk isegwi approċċ gradwali, li jibda b’livell li jkun aktar baxx minn dak stabbilit skont l-SDG, bil-għan li jiġi żgurat rispons konsistenti tal-Istati Membri u progress tanġibbli lejn il-Mira 12.3. [Em. 8]


(10a)	Id-disparitajiet fis-setgħa tan-negozjar bejn il-fornituri u x-xerrejja ta’ prodotti agrikoli u tal-ikel għadhom jippersistu fil-ktajjen tal-provvista tal-ikel madwar l-Unjoni. Dan huwa partikolarment il-każ fis-settur agrikolu, peress li n-natura speċifika tal-prodotti agrikoli u l-ħtieġa assoċjata li dawn jintużaw malajr ifixklu l-ugwaljanza fost il-kontropartijiet sa mill-bidu nett. Għalhekk jenħtieġ li jsir kull sforz biex jiġi żgurat li l-aktar prattiki kummerċjali inġusti komuni li jaffettwaw lill-fornituri agrikoli, b’mod partikolari fil-provvista ta’ prodotti li jitħassru malajr, ma jiżdidux bħala riżultat ta’ miri vinkolanti biex jitnaqqas l-iskart tal-ikel. [Em. 9]
(10b)	Il-Kumitat Ekonomiku u Soċjali Ewropew u l-Mekkaniżmu Ewropew ta’ tħejjija u rispons għall-Kriżijiet tas-Sigurtà tal-Ikel irrikonoxxa l-kontribut tal-imballaġġ fit-tnaqqis tal-iskart tal-ikel u fl-iżgurar tal-provvista u s-sigurtà tal-ikel. [Em. 10]
(11)	It-tnaqqis tal-iskart tal-ikel fl-istadji tal-produzzjoni u tal-konsum jirrikjedi diversi approċċi u miżuri u jinvolvi diversi gruppi ta’ partijiet ikkonċernati. Għalhekk, jenħtieġ li tiġi proposta mira waħda għall-istadju tal-ipproċessar u tal-manifattura u oħra għall-bejgħ bl-imnut u distribuzzjoni oħra tal-ikel, ir-ristoranti u s-servizzi tal-ikel u l-unitajiet domestiċi. It-tnaqqis tal-iskart tal-ikel fi kwalunkwe punt tul il-katina tal-provvista tal-ikel iwassal għal impatt ambjentali pożittiv sinifikanti. [Em. 11]


(12)	B’kont meħud tal-interdipendenza bejn l-istadji tad-distribuzzjoni u tal-konsum fil-katina tal-provvista tal-ikel, b’mod partikolari l-influwenza tal-prattiki tal-bejgħ bl-imnut fuq l-imġiba tal-konsumatur u r-relazzjoni bejn il-konsum tal-ikel fid-dar u barra minnha, huwa rakkomandabbli li tiġi stabbilita mira konġunta waħda għal dawn l-istadji tal-katina tal-provvista tal-ikel. L-istabbiliment ta’ miri separati għal kull wieħed minn dawn l-istadji jżid kumplessità mhux meħtieġa u jillimita l-flessibbiltà tal-Istati Membri biex jiffukaw fuq l-oqsma speċifiċi ta’ tħassib tagħhom. Sabiex jiġi evitat li mira konġunta tirriżulta f’piż eċċessiv fuq ċerti operaturi, l-Istati Membri se jingħataw parir biex jikkunsidraw il-prinċipju tal-proporzjonalità fl-istabbiliment tal-miżuri biex tintlaħaq il-mira konġunta.
(13)	Il-bidliet demografiċi għandhom impatt sinifikanti fuq l-ammont ta’ ikel li jiġi kkunsmat u l-iskart tal-ikel li jiġi ġġenerat. Għalhekk, mira konġunta għat-tnaqqis tal-iskart tal-ikel, li tapplika għall-bejgħ bl-imnut u distribuzzjoni oħra tal-ikel, ir-ristoranti u s-servizzi tal-ikel u l-unitajiet domestiċi, jenħtieġ li tiġi espressa bħala bidla perċentwali fil-livelli ta’ skart tal-ikel per capita sabiex jitqiesu l-bidliet fil-popolazzjoni.


(14)	Abbażi tal-metodoloġija armonizzata stabbilita fid-Deċiżjoni Delegata tal-Kummissjoni (UE) 2019/1597[footnoteRef:12], l-ewwel sena li għaliha nġabret data dwar il-livelli tal-iskart tal-ikel kienet l-2020. Għalhekk, is-sena 2020 jenħtieġ li tintuża bħala linja bażi biex jiġu stabbiliti l-miri għat-tnaqqis tal-iskart tal-ikel. Għall-Istati Membri, li jkunu jistgħu juru li wettqu kejl tal-iskart tal-ikel qabel l-2020, bl-użu ta’ metodi konsistenti mad-Deċiżjoni Delegata (UE) 2019/1597, jenħtieġ li jkun permess l-użu ta’ linja bażi aktar bikrija. [12: 	Id-Deċiżjoni Delegata tal-Kummissjoni (UE) 2019/1597 tat-3 ta’ Mejju 2019 li tissupplimenta d-Direttiva 2008/98/KE tal-Parlament Ewropew u tal-Kunsill fir-rigward ta’ metodoloġija komuni u rekwiżiti minimi tal-kwalità għall-kejl uniformi tal-livelli tal-iskart tal-ikel (ĠU L 248, 27.9.2019, p. 77).] 

(14a)	Biex tippromwovi interpretazzjoni uniformi u konsistenti tad-data u tar-rapportar dwar l-iskart tal-ikel fost l-atturi fil-katina tal-provvista tal-ikel u l-awtoritajiet tal-Istati Membri, il-Kummissjoni jenħtieġ li tipprovdi linji gwida komprensivi li jappartjenu għall-metodoloġija għall-kejl tal-iskart tal-ikel. [Em. 12]
(14b)	Il-metodoloġija armonizzata stabbilita fid-Deċiżjoni Delegata tal-Kummissjoni (UE) 2019/1597[footnoteRef:13] tipprevedi l-użu ta’ metodi differenti ta’ rapportar. Sabiex jiġi żgurat li d-data futura tkun xjentifikament soda, ta’ kwalità għolja u komparabbli, huwa meħtieġ li jiġu stabbiliti u applikati metodi ta’ kejl ċari u konsistenti fost l-Istati Membri u rekwiżiti minimi ta’ kwalità għall-kejl uniformi tal-iskart tal-ikel. [Em. 13] [13: 	Id-Deċiżjoni Delegata tal-Kummissjoni (UE) 2019/1597 tat-3 ta’ Mejju 2019 li tissupplimenta d-Direttiva 2008/98/KE tal-Parlament Ewropew u tal-Kunsill fir-rigward ta’ metodoloġija komuni u rekwiżiti minimi tal-kwalità għall-kejl uniformi tal-livelli tal-iskart tal-ikel (ĠU L 248, 27.9.2019, p. 77).] 



(15)	Sabiex jiġi żgurat li l-approċċ gradwali lejn il-kisba tal-mira globali jilħaq l-objettivi tiegħu, il-livelli stabbiliti għall-miri legalment vinkolanti dwar it-tnaqqis tal-iskart tal-ikel, jenħtieġ li jiġu rieżaminati u riveduti, jekk ikun xieraq, biex jitqies il-progress li jkun sar mill-Istati Membri maż-żmien. Dan jippermetti aġġustament possibbli tal-miri bil-għan li jissaħħaħ il-kontribut tal-Unjoni u jinkiseb allinjament akbar mal-Mira 12.3 tal-SDG, li għandha tintlaħaq sal-2030 u tingħata direzzjoni għal aktar progress lil hinn minn dik id-data.
(16)	Sabiex tiġi żgurata implimentazzjoni aħjar, aktar f’waqtha u aktar uniformi tad-dispożizzjonijiet relatati mal-prevenzjoni tal-iskart tal-ikel, biex jiġi antiċipat kwalunkwe nuqqas fl-implimentazzjoni, u biex tkun tista’ tittieħed azzjoni qabel l-iskadenzi biex jintlaħqu l-miri, is-sistema ta’ rapporti ta’ twissija bikrija, introdotta fl-2018, jenħtieġ li tiġi estiża biex tkopri l-miri għat-tnaqqis tal-iskart tal-ikel.
(16a)	L-Istati Membri jenħtieġ li jieħdu miżuri biex jippromwovu soluzzjonijiet bħal tikkettar aktar ċar tad-data fuq il-prodotti tal-ikel u jiffaċilitaw l-użu tal-marki tad-data skont ir-Regolament (UE) 1169/2011 tal-Parlament Ewropew u tal-Kunsill[footnoteRef:14], sabiex tiġi evitata l-konfużjoni tal-konsumaturi dwar l-immarkar tad-data. [Em. 14] [14: 	Ir-Regolament (UE) Nru 1169/2011 tal-Parlament Ewropew u tal-Kunsill tal-25 ta’ Ottubru 2011 dwar l-għoti ta’ informazzjoni dwar l-ikel lill-konsumaturi, li jemenda r-Regolamenti (KE) Nru 1924/2006 u (KE) Nru 1925/2006 tal-Parlament Ewropew u tal-Kunsill u li jħassar id-Direttiva tal-Kummissjoni 87/250/KEE, id-Direttiva tal-Kunsill 90/496/KEE, id-Direttiva tal-Kummissjoni 1999/10/KE, id-Direttiva 2000/13/KE tal-Parlament Ewropew u tal-Kunsill, id-Direttivi tal-Kummissjoni 2002/67/KE u 2008/5/KE u r-Regolament tal-Kummissjoni (KE) Nru 608/2004 (ĠU L 304, 22.11.2011, p. 18).] 



(17)	F’konformità mal-prinċipju ta’ min iniġġes iħallas, kif imsemmi fl-Artikolu 191(2) tat-Trattat dwar il-Funzjonament tal-Unjoni Ewropea (TFUE), huwa essenzjali li l-produtturi li jintroduċu fis-suq tal-Unjoni ċerti prodotti tat-tessuti, prodotti relatati mat-tessuti u prodotti ta’ xedd is-saqajn jieħdu r-responsabbiltà għall-ġestjoni tagħhom fi tmiem il-ħajja tagħhom kif ukoll li jestendu l-ħajja tagħhom billi jqiegħdu fis-suq prodotti tat-tessuti, prodotti relatati mat-tessuti u prodotti ta’ xedd is-saqajn użati għall-użu mill-ġdid. Biex jiġi implimentat il-prinċipju ta’ min iniġġes iħallas, huwa xieraq li jiġu stabbiliti l-obbligi għall-ġestjoni tal-produtturi ta’ prodotti tat-tessuti, prodotti relatati mat-tessuti u prodotti ta’ xedd is-saqajn, li jinkludu kwalunkwe manifattur, importatur jew distributur, li, irrispettivament mit-teknika tal-bejgħ li juża, inkluż permezz ta’ kuntratti mill-bogħod kif definit fl-Artikolu 2(7), tad-Direttiva 2011/83/UE tal-Parlament Ewropew u tal-Kunsill[footnoteRef:15], iqiegħed fis-suq dawk il-prodotti għall-ewwel darba f’territorju ta’ Stat Membru fuq bażi professjonali taħt ismu jew it-trademark tiegħu. Il-kamp ta’ applikazzjoni tal-produtturi koperti mir-responsabbiltà estiża tal-produttur jenħtieġ li jeskludi l-mikrointrapriżi, li għalihom tali responsabbiltà timponi piż finanzjarju u amministrattiv sproporzjonat, u l-ħajjata li jaħdmu għal rashom li jipproduċu prodotti personalizzati fid-dawl tar-rwol imnaqqas tagħhom fis-suq tat-tessuti kif ukoll dawk li jintroduċu fis-suq prodotti tat-tessuti, prodotti relatati mat-tessuti u prodotti ta’ xedd is-saqajn użati jew prodotti bħal dawn derivati minn prodotti użati jew skart ta’ dawk il-prodotti bil-għan li jappoġġaw l-użu mill-ġdid, inkluż permezz ta’ tiswija, rinnovazzjoni u titjib fejn jinbidlu ċerti funzjonalitajiet tal-prodott oriġinali, fi ħdan l-Unjoni. Madankollu, jenħtieġ li l-mikrointrapriżi jitħallew jipparteċipaw f’organizzazzjonijiet b’kompetenza fil-qasam tar-responsabbiltà tal-produtturi. [Em. 15] [15: 	Id-Direttiva 2011/83/UE tal-Parlament Ewropew u tal-Kunsill tal-25 ta’ Ottubru 2011 dwar drittijiet tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill (ĠU L 304, 22.11.2011, p. 64).] 



(18)	Hemm differenzi kbar fil-mod kif huwa stabbilit jew huwa ppjanat li jiġi stabbilit il-ġbir separat tat-tessuti, kemm jekk permezz ta’ skemi ta’ responsabbiltà estiża tal-produttur jew permezz ta’ approċċi oħra. Fejn huma kkunsidrati skemi ta’ responsabbiltà estiża tal-produttur, hemm ukoll differenzi kbar, bħal dwar il-prodotti fil-kamp ta’ applikazzjoni tagħhom u r-responsabbiltà tal-produtturi kif ukoll dwar il-mudelli ta’ governanza. Ir-regoli dwar ir-responsabbiltà estiża tal-produttur stabbiliti fid-Direttiva 2008/98/KE jenħtieġ għalhekk li, b’mod ġenerali japplikaw għall-iskemi ta’ responsabbiltà estiża tal-produttur għall-produtturi ta’ prodotti tat-tessuti, prodotti relatati mat-tessuti u prodotti ta’ xedd is-saqajn. Madankollu, dawn jenħtieġ li jiġu kkomplementati b’dispożizzjonijiet speċifiċi ulterjuri rilevanti għall-karatteristiċi tas-settur tat-tessuti, b’mod partikolari, is-sehem għoli tal-intrapriżi żgħar u ta’ daqs medju (SMEs) fost il-produtturi, ir-rwol tal-intrapriżi soċjali u l-importanza tal-użu mill-ġdid fiż-żieda tas-sostenibbiltà tal-katina tal-valur tat-tessuti. Jenħtieġ ukoll li dawn ikunu aktar dettaljati u armonizzati biex jiġi evitat il-ħolqien ta’ suq frammentat li jista’ jkollu impatt negattiv fuq is-settur, b’mod partikolari fuq il-mikrointrapriżi u l-SMEs, għall-ġbir, it-trattament u r-riċiklaġġ, kif ukoll biex joħolqu inċentivi ċari għat-tfassil u l-politiki ta’ prodotti tat-tessuti sostenibbli u jiffaċilitaw is-swieq tal-materja prima sekondarja. F’dan il-kuntest, l-Istati Membri huma mħeġġa jikkunsidraw li jawtorizzaw diversi organizzazzjonijiet b’kompetenza fil-qasam tar-responsabbiltà tal-produtturi peress li l-kompetizzjoni fost dawn l-organizzazzjonijiet b’kompetenza fil-qasam tar-responsabbiltà tal-produtturi tista’ twassal għal benefiċċji akbar għall-konsumatur, iżżid l-innovazzjoni, tnaqqas il-kostijiet, ittejjeb ir-rati ta’ ġbir, u żżid l-għażliet għall-produtturi li jkunu qed ifittxu li jikkuntrattaw ma’ dawn l-organizzazzjonijiet.


(18a)	Skont l-Aġenzija Ewropea għall-Ambjent, bħalissa inqas minn 1 % tal-iskart kollu tal-ħwejjeġ jintuża biex isir ilbies ġdid f’ċirkwit ċirkolari. Illum, il-biċċa l-kbira tat-tessuti ma humiex imfassla għaċ-ċirkolarità. 78 % tal-prodotti kollha tat-tessuti jirrikjedu li jiġu żarmati qabel ir-riċiklaġġ mit-tessuti għat-tessuti. Sabiex jiġi żgurat l-investiment fit-tessuti ċirkolari, jenħtieġ li jiġu stabbiliti miri għall-prevenzjoni, il-ġbir, is-separazzjoni, l-użu mill-ġdid u l-użu mill-ġdid lokali, kif ukoll ir-riċiklaġġ u r-riċiklaġġ mill-fibra għall-fibra tat-tessuti biex jiġu appoġġati u xprunati l-iżvilupp teknoloġiku u l-investimenti fl-infrastruttura kif ukoll l-ispinta għall-ekodisinn tat-tessuti. Skart totali tat-tessuti ġġenerat, li jkopri ħwejjeġ u xedd tas-saqajn, tessuti tad-dar, tessuti tekniċi, u skart post-industrijali u ta’ qabel il-konsumatur, huwa stmat li jkun 12, 6 miljun tunnellata. Dan jinkludi frazzjonijiet li jintremew waqt il-produzzjoni tat-tessuti, fl-istadju tal-bejgħ bl-imnut u mill-iskart domestiku u entitajiet kummerċjali[footnoteRef:16]. [Em. 16] [16: 	https://environment.ec.europa.eu/system/files/2023-07/IMPACT%20ASSESSMENT%20REPORT_SWD_2023_421_part1_0.pdf (paġna 6)] 



(19)	It-tessuti tad-dar u l-ilbies jinkludu l-akbar sehem mill-konsum tat-tessuti tal-Unjoni u l-akbar kontributur għax-xejriet mhux sostenibbli ta’ produzzjoni żejda u konsum eċċessiv. It-tessuti tad-dar u l-ilbies huma wkoll il-fokus tas-sistemi kollha eżistenti ta’ ġbir separat fl-Istati Membri flimkien ma’ lbies u aċċessorji oħra ta’ wara l-konsum u xedd is-saqajn li ma humiex magħmula primarjament mit-tessuti. Għalhekk, il-kamp ta’ applikazzjoni tal-iskema stabbilita ta’ responsabbiltà estiża tal-produttur jenħtieġ li jkopri l-prodotti tat-tessuti tad-dar u oġġetti oħra tal-ilbies, aċċessorji tal-ħwejjeġ u xedd is-saqajn. Sabiex tiġi żgurata ċ-ċertezza legali għall-produtturi dwar il-prodotti soġġetti għar-responsabbiltà estiża tal-produttur, il-prodotti fil-kamp ta’ applikazzjoni jenħtieġ li jiġu identifikati b’referenza għall-kodiċijiet tan-Nomenklatura Magħquda skont l-Anness I tar-Regolament tal-Kunsill (KEE) Nru 2658/87[footnoteRef:17]. [Em. 17] [17: 	Ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1 1).] 



(20)	Is-settur tat-tessuti huwa intensiv fl-użu tar-riżorsi. Filwaqt li, fir-rigward kemm tal-produzzjoni tal-materja prima kif ukoll tat-tessuti, peress li 73 % tal-ħwejjeġ u tat-tessuti tad-dar ikkunsmati fl-Ewropa huma importati[footnoteRef:18], il-biċċa l-kbira tal-pressjonijiet u tal-impatti relatati mal-konsum tal-ħwejjeġ, tax-xedd is-saqajn u tat-tessuti tad-dar fl-Unjoni jseħħu f’pajjiżi terzi, dawn jaffettwaw ukoll lill-Unjoni minħabba l-impatt globali tagħhom fuq il-klima u l-ambjent. Għalhekk, il-prevenzjoni, it-tħejjija għall-użu mill-ġdid u r-riċiklaġġ tal-iskart tat-tessuti jistgħu jgħinu biex titnaqqas l-impronta ambjentali globali tas-settur, inkluż fl-Unjoni. Barra minn hekk, l-immaniġġar ineffiċjenti attwali fl-użu tar-riżorsi tal-iskart tat-tessuti ma huwiex konformi mal-ġerarkija tal-iskart u jwassal għal ħsara ambjentali kemm fl-Unjoni kif ukoll f’pajjiżi terzi, inkluż permezz tal-emissjonijiet tal-gassijiet serra mill-inċinerazzjoni u mir-rimi f’landfills. [Em. 18] [18: 	https://ec.europa.eu/commission/presscorner/detail/mt/QANDA_22_2015] 



(21)	Il-fini tar-responsabbiltà estiża tal-produttur għall-prodotti tat-tessuti, għall-prodotti relatati mat-tessuti u għall-prodotti ta’ xedd is-saqajn huwa li jiġi żgurat livell għoli ta’ protezzjoni tal-ambjent u tas-saħħa fl-Unjoni, tinħoloq ekonomija għall-ġbir, għas-separazzjoni, għall-użu mill-ġdid, għat-tħejjija għall-użu mill-ġdid u għar-riċiklaġġ, b’mod partikolari, għar-riċiklaġġ mill-fibra għall-fibra, kif ukoll għall-inċentivi għall-produtturi biex jiżguraw li l-prodotti tagħhom jitfasslu b’rispett għall-prinċipji taċ-ċirkolarità. Il-produtturi tat-tessuti u tax-xedd is-saqajn jenħtieġ li jiffinanzjaw il-kostijiet tal-ġbir, tas-separazzjoni għall-użu mill-ġdid, tat-tħejjija għall-użu mill-ġdid u tar-riċiklaġġ, u tar-riċiklaġġ u ta’ trattament ieħor tat-tessuti u tax-xedd is-saqajn użati u ta’ skart miġbura, inklużi l-prodotti tal-konsumatur mhux mibjugħa meqjusa bħala skart li jkunu ġew fornuti fit-territorju tal-Istati Membri wara d-dħul fis-seħħ ta’ din id-Direttiva emendatorja biex jiġi żgurat li l-obbligi ta’ responsabbiltà estiża tal-produttur ma japplikawx b’mod retroattiv u jikkonformaw mal-prinċipju taċ-ċertezza legali. Dawk il-produtturi jenħtieġ li jiffinanzjaw ukoll il-kostijiet tat-twettiq ta’ stħarriġ dwar il-kompożizzjoni tal-iskart muniċipali miġbur imħallat, l-appoġġ għar-riċerka u l-iżvilupp fit-teknoloġiji tas-separazzjoni u tar-riċiklaġġ, speċjalment is-soluzzjonijiet diġitali, ir-rapportar dwar il-ġbir separat, l-użu mill-ġdid u trattament ieħor u tal-għoti ta’ informazzjoni lill-utenti finali dwar l-impatt u l-ġestjoni sostenibbli tat-tessuti. Il-produtturi jenħtieġ li jiffinanzjaw ukoll l-iżvilupp ta’ operazzjonijiet ta’ użu mill-ġdid u tiswija. [Em. 19]


(22)	Il-produtturi jenħtieġ li jkunu responsabbli għall-istabbiliment ta’ sistemi ta’ ġbir tat-tessuti, tal-prodotti relatati mat-tessuti u tax-xedd is-saqajn użati u ta’ skart kollha u jiżguraw li dawn sussegwentement ikunu soġġetti għal separazzjoni għall-użu mill-ġdid, għat-tħejjija għall-użu mill-ġdid u r-riċiklaġġ biex tiġi massimizzata d-disponibbiltà ta’ ħwejjeġ u xedd is-saqajn użati u jitnaqqsu l-volumi għat-tipi ta’ trattament tal-iskart li huma aktar baxxi fil-ġerarkija tal-iskart. L-iżgurar li l-prodotti tat-tessuti jkunu jistgħu jintużaw u fil-fatt jintużaw u jerġgħu jintużaw għal aktar żmien huwa l-aktar mod effettiv biex jitnaqqas b’mod sinifikanti l-impatt tagħhom fuq il-klima u l-ambjent. Dan jenħtieġ li jippermetti wkoll mudelli ta’ negozju sostenibbli u ċirkolari bħall-użu mill-ġdid, il-kiri u t-tiswija, is-servizzi ta’ teħid lura u l-bejgħ bl-imnut ta’ oġġetti użati li joħolqu impjiegi ġodda ta’ kwalità ekoloġiċi u opportunitajiet ta’ ffrankar tal-kostijiet għaċ-ċittadini. Li l-produtturi jsiru responsabbli għall-iskart li joħolqu l-prodotti tagħhom huwa essenzjali biex il-ġenerazzjoni tal-iskart tat-tessuti tiġi diżakkoppjata mit-tkabbir tas-settur. Għalhekk, il-produtturi jenħtieġ li jkunu responsabbli wkoll għar-riċiklaġġ, b’mod partikolari, billi jagħtu prijorità liż-żieda tar-riċiklaġġ mill-fibra għall-fibra, u lil operazzjonijiet oħra ta’ rkupru u rimi.


(23)	Il-produtturi u l-organizzazzjonijiet b’kompetenza fil-qasam tar-responsabbiltà tal-produtturi jenħtieġ li jiffinanzjaw iż-żieda tar-riċiklaġġ tat-tessuti, b’mod partikolari, ir-riċiklaġġ mill-fibra għall-fibra li jippermetti r-riċiklaġġ ta’ materjali ta’ varjetà aktar wiesgħa u l-ħolqien ta’ sors ta’ materja prima għall-produzzjoni tat-tessuti fl-Unjoni. Huwa importanti wkoll li l-produtturi jappoġġaw finanzjarjament ir-riċerka u l-innovazzjoni fl-iżviluppi teknoloġiċi f’soluzzjonijiet awtomatiċi għas-separazzjoni u s-separazzjoni tal-kompożizzjoni li jippermettu s-separazzjoni u r-riċiklaġġ ta’ materjali mħallta u d-dekontaminazzjoni tal-iskart biex jippermettu soluzzjonijiet ta’ riċiklaġġ mill-fibra għall-fibra ta’ kwalità għolja u l-użu tal-kontenut ta’ fibra riċiklata. Biex tiġi ffaċilitata l-konformità ma’ din id-Direttiva, l-Istati Membri jenħtieġ li jiżguraw li l-informazzjoni u l-assistenza jkunu disponibbli għall-operaturi ekonomiċi mis-settur tat-tessuti, speċjalment l-intrapriżi żgħar u medji, li jenħtieġ li jieħdu l-forma ta’ gwida, appoġġ finanzjarju, aċċess għall-finanzi, ġestjoni speċjalizzata u materjal ta’ taħriġ tal-persunal, jew assistenza organizzattiva u teknika. Jekk l-appoġġ jiġi ffinanzjat permezz ta’ riżorsi tal-Istat, inkluż meta jkun iffinanzjat kompletament minn kontribuzzjonijiet imposti mill-awtorità pubblika u imposti fuq l-impriżi kkonċernati, dan jista’ jikkostitwixxi għajnuna mill-Istat skont it-tifsira tal-Artikolu 107(1) tat-TFUE; f’każijiet bħal dawn, l-Istati Membri għandhom jiżguraw il-konformità mar-regoli dwar l-għajnuna mill-Istat. Il-mobilizzazzjoni tal-investiment privat u pubbliku fiċ-ċirkolarità u d-dekarbonizzazzjoni tas-settur tat-tessuti huma wkoll il-fokus ta’ diversi programmi u pjanijiet direzzjonali ta’ finanzjament tal-Unjoni bħaċ-Ċentri għaċ-Ċirkolarità u sejħiet speċifiċi fl-ambitu ta’ Orizzont Ewropa. Huwa meħtieġ ukoll li tiġi vvalutata aktar il-fattibbiltà li jiġu stabbiliti miri tal-Unjoni għar-riċiklaġġ tat-tessuti biex jiġu appoġġati u xprunati l-iżvilupp teknoloġiku u l-investimenti fl-infrastruttura tar-riċiklaġġ kif ukoll l-ispinta għall-ekodisinn għar-riċiklaġġ.


(24)	It-tessuti, il-prodotti relatati mat-tessuti u l-prodotti ta’ xedd is-saqajn użati u ta’ skart jenħtieġ li jinġabru separatament minn flussi oħra tal-iskart, bħall-metalli, il-karti u l-kartun, il-ħġieġ, il-plastik, l-injam u l-bijoskart mill-1 ta’ Jannar 2025 biex jinżammu l-kapaċità ta’ użu mill-ġdid u l-potenzjal tagħhom għal riċiklaġġ ta’ kwalità għolja. Meta jitqies l-impatt ambjentali u t-telf tal-materjali minħabba li t-tessuti ta’ skart dawk użati ma jinġabrux separatament, u konsegwentement ma jiġux ittrattati b’mod ambjentalment korrett, in-network tal-ġbir tat-tessuti, tal-prodotti relatati mat-tessuti u tal-prodotti ta’ xedd is-saqajn użati u ta’ skart jenħtieġ li jkopri t-territorju kollu tal-Istati Membri inklużi r-reġjuni ultraperiferiċi, ikun qrib l-utent finali u ma jimmirax biss żoni u prodotti fejn il-ġbir ikun bi profitt. In-network tal-ġbir jenħtieġ li jiġi organizzat f’kooperazzjoni ma’ atturi oħra attivi fis-setturi tal-immaniġġar u tal-użu mill-ġdid tal-iskart, bħall-muniċipalitajiet u l-intrapriżi soċjali. Fid-dawl tal-benefiċċji ambjentali u klimatiċi sinifikanti assoċjati mal-użu mill-ġdid, il-fini primarja u sekondarja tan-network tal-ġbir jenħtieġ li tkun il-ġbir tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn li jistgħu jerġgħu jintużaw u li jistgħu jiġu riċiklati. Peress li l-konsumatur ma huwiex imħarreġ biex jiddistingwi bejn oġġetti li jistgħu jerġgħu jintużaw u dawk riċiklabbli, jenħtieġ li s-sistemi tal-ġbir, inkluż għal skopijiet ta’ effiċjenza loġistika, jipprovdu reċipjenti għall-ġbir li jiġbru kemm oġġetti użati kif ukoll l-oġġetti tal-iskart flimkien. Ir-rati għoljin ta’ ġbir jixprunaw il-prestazzjoni għolja tal-użu mill-ġdid u tar-riċiklaġġ ta’ kwalità fil-ktajjen tal-provvista tat-tessuti, jagħtu spinta lill-użu ta’ materja prima sekondarja ta’ kwalità u jappoġġaw l-ippjanar tal-investiment fl-infrastruttura tas-separazzjoni u tal-ipproċessar tat-tessuti. Sabiex tiġi vverifikata u mtejba l-effettività tan-network tal-ġbir u tal-kampanji ta’ informazzjoni, jenħtieġ li jitwettaq stħarriġ regolari dwar il-kompożizzjoni tal-anqas fil-livell NUTS 2 dwar l-iskart muniċipali mħallat li jinġabar biex jiġi ddeterminat l-ammont tat-tessuti u ta’ xedd is-saqajn ta’ skart fih. Barra minn hekk, l-informazzjoni dwar il-prestazzjoni tas-sistemi ta’ ġbir separat u r-rata annwali ta’ ġbir separat miksuba jenħtieġ li tiġi kkalkulata u ssir disponibbli għall-pubbliku kull sena mill-organizzazzjonijiet b’kompetenza fil-qasam tar-responsabbiltà tal-produtturi.


(25)	Fid-dawlB’kont meħud tar-rwol ewlieni tal-intrapriżi soċjali u tal-entitajiet tal-ekonomija soċjali fis-sistemi eżistenti tal-ġbir tat-tessuti u l-potenzjal tagħhom li joħolqu mudelli ta’ negozji lokali, sostenibbli, parteċipattivi u inklużivi u impjiegi ta’ kwalità fl-Unjoni, f’konformità mal-objettivi tal-Pjan ta’ Azzjoni tal-UE dwar l-Ekonomija Soċjali[footnoteRef:19], l-introduzzjoni ta’ skemi ta’ responsabbiltà estiża tal-produttur jenħtieġ li żżomm u tappoġġa l-attivitajiet tal-intrapriżi soċjali u tal-entitajiet tal-ekonomija soċjali involuti fl-immaniġġar tat-tessuti użati u ta’ skart. Dawn l-entitajiet għalhekk jenħtieġ li jitqiesu bħala sħab fis-sistemi ta’ ġbir separat li jappoġġaw iż-żieda fl-użufit-tħejjija għall-użu mill-ġdid u l-użu mill-ġdid u t-tiswija u l-ħolqien ta’ impjiegi ta’ kwalità għal kulħadd u b’mod partikolari għall-gruppi vulnerabbli. [Em. 20] [19: 	COM (2021) 778 final tad-9 ta’ Diċembru 2021.] 



(26)	Il-produtturi u l-organizzazzjonijiet b’kompetenza fil-qasam tar-responsabbiltà tal-produtturi jenħtieġ li jkunu involuti attivament fl-għoti ta’ informazzjoni lill-utenti finali, b’mod partikolari lill-konsumaturi, li t-tessuti u x-xedd is-saqajn użati u ta’ skart jenħtieġ jinġabru separatament, li hemm disponibbli sistemi ta’ ġbir u li l-utenti finali għandhom rwol importanti biex jiġu żgurati l-prevenzjoni tal-iskart u mmaniġġar ambjentalment ottimali tal-iskart tat-tessuti. Din l-informazzjoni jenħtieġ li tinkludi d-disponibbiltà ta’ arranġamenti għall-użu mill-ġdid għat-tessuti u għax-xedd is-saqajn u l-benefiċċji ambjentali ta’ konsum sostenibbli u l-impatti ambjentali, tas-saħħa u soċjali tal-industrija tal-ilbies tat-tessuti. L-utenti finali jenħtieġ li jiġu infurmati wkoll dwar ir-rwol importanti tagħhom biex isiru għażliet infurmati, responsabbli u sostenibbli dwar il-konsum tat-tessuti u jiġi żgurat immaniġġarmmaniġġar ambjentalment ottimali tal-iskart tat-tessuti u tax-xedd is-saqajn. Dawn ir-rekwiżiti ta’ informazzjoni japplikaw flimkien mar-rekwiżiti dwar l-għoti ta’ informazzjoni lill-utenti finali fir-rigward tal-prodotti tat-tessuti stabbiliti fir-Regolament dwar l-Ekodisinn għal Prodotti Sostenibbli[footnoteRef:20] u r-Regolament (UE) Nru 1007/2011 tal-Parlament Ewropew u tal-Kunsill[footnoteRef:21]. Id-divulgazzjoni tal-informazzjoni lill-utenti finali kollha jenħtieġ li tagħmel użu mit-teknoloġiji moderni tal-informazzjoni. L-informazzjoni jenħtieġ li tingħata kemm b’mezzi klassiċi, bħal posters kemm ġewwa kif ukoll barra u kampanji fuq il-media soċjali, kif ukoll b’mezzi aktar innovattivi, bħall-aċċess elettroniku għal siti web ipprovdut permezz ta’ kodiċijiet QR u l-passaport tal-prodott diġitali. [Em. 21] [20: 	L-Uffiċċju tal-Pubblikazzjonijiet għandu jdaħħal in-numru ta’ referenza ladarba jiġi adottat.]  [21: 	Ir-Regolament (UE) Nru 1007/2011 tal-Parlament Ewropew u tal-Kunsill tas-27 ta’ Settembru 2011 dwar l-ismijiet ta’ fibri ta’ tessuti u t-tikkettar u l-immarkar relatati tal-kompożizzjoni tal-fibri ta’ prodotti tat-tessut u li jħassar id-Direttiva tal-Kunsill 73/44/KEE u d-Direttivi 96/73/KE u 2008/121/KE tal-Parlament Ewropew u tal-Kunsill (ĠU L 272, 18.10.2011, p. 1).] 



(27)	Sabiex jiżdiedu ċ-ċirkolarità u s-sostenibbiltà ambjentali tat-tessuti u biex jitnaqqsu l-impatti negattivi fuq il-klima u l-ambjent, ir-Regolament …/... [L-Uffiċċju tal-Pubblikazzjonijiet għandu jdaħħal in-numru tas-serje u l-istituzzjonijiet għar-Regolament dwar l-Ekodisinn għal Prodotti Sostenibbli, u lesti n-nota f’qiegħ il-paġna[footnoteRef:22]] se jiżviluppa rekwiżiti vinkolanti tal-ekodisinn għall-prodotti tat-tessuti, li se, skont x’turi l-valutazzjoni tal-impatt li huwa ta’ benefiċċju għaż-żieda tas-sostenibbiltà ambjentali tat-tessuti, jirregola id-durabbiltà, l-użu mill-ġdid, il-possibbiltà ta’ tiswija, u r-riċiklabbiltà mill-fibra għall-fibra tat-tessuti, u l-kontenut obbligatorju ta’ fibra riċiklata fit-tessuti. Huwa se jirregola wkoll il-preżenza ta’ sustanzi ta’ tħassib biex jippermetti l-minimizzazzjoni u t-traċċar tagħhom bil-għan li titnaqqas il-ġenerazzjoni tal-iskart u jittejjeb ir-riċiklaġġ, kif ukoll il-prevenzjoni u t-tnaqqis tal-fibri sintetiċi li jintefgħu fl-ambjent biex jitnaqqas b’mod sinifikanti r-rilaxx tal-mikroplastik. Fl-istess ħin, il-modulazzjoni tat-tariffi tar-responsabbiltà estiża tal-produttur hija strument ekonomiku effettiv biex jinċentiva tfassil aktar sostenibbli tat-tessuti li jwassal għal tfassil ċirkolari mtejjeb. Sabiex jiġi pprovdut inċentiv sod għall-ekodisinn filwaqt li jitqiesu l-objettivi tas-suq intern u l-kompożizzjoni tas-settur tat-tessuti li huwa magħmul primarjament minn SMEs, huwa meħtieġ li jiġu armonizzati l-kriterji għall-modulazzjoni tat-tariffi tar-responsabbiltà estiża tal-produttur abbażi tal-parametri l-aktar rilevanti tal-ekodisinn biex jippermettu t-trattament tat-tessuti f’konformità mal-ġerarkija tal-iskart, kif ukoll fuq il-proporzjon tar-rilaxx tal-mikroplastiċi. Il-modulazzjoni tat-tariffi skont il-kriterji tal-ekodisinn jenħtieġ li tkun ibbażata fuq ir-rekwiżiti tal-Ekodisinn u l-metodoloġiji tal-kejl tagħhom li jiġu adottati skont ir-Regolament dwar l-Ekodisinn għal Prodotti Sostenibbli għall-prodotti tat-tessuti jew skont liġi oħra tal-Unjoni li tistabbilixxi kriterji armonizzati ta’ sostenibbiltà u metodi ta’ kejl għall-prodotti tat-tessuti u biss fejn jiġu adottati dawn tal-aħħar. Huwa xieraq li l-Kummissjoni tingħata s-setgħa li tadotta regoli armonizzati għall-modulazzjoni tat-tariffi biex tiżgura l-allinjament tal-kriterji tal-modulazzjoni tat-tariffi ma’ dawk ir-rekwiżiti tal-prodott. [Em. 22] [22: 	L-Uffiċċju tal-Pubblikazzjonijiet għandu jdaħħal in-numru ta’ referenza ladarba jiġi adottat.] 



(27a)	L-introduzzjoni ta’ Passaport tal-Prodott Diġitali, bħala għodda biex ittejjeb b’mod sinifikanti t-traċċabbiltà tal-prodotti tat-tessuti tul il-katina tal-valur tagħhom, tista’ tagħti s-setgħa lill-konsumaturi biex jagħmlu għażliet informati billi tipprovdi aċċess aħjar għall-informazzjoni tal-prodott fir-rigward tal-ġestjoni ta’ tmiem il-ħajja. Dan se jippermetti wkoll lill-operaturi ekonomiċi jsegwu b’mod preċiż l-ammont ta’ skart tat-tessuti ġġenerat, jassisti lill-Istati Membri fl-implimentazzjoni u l-monitoraġġ tal-obbligi tal-ġbir separat għat-tessuti għall-użu mill-ġdid, it-tħejjija għall-użu mill-ġdid, u r-riċiklaġġ f’konformità ma’ dan ir-Regolament. [Em. 23]


(28)	Sabiex jiġi mmonitorjat li l-produtturi jissodisfaw l-obbligi tagħhom relatati mal-obbligi finanzjarji, u organizzazzjonali tagħhom biex jiżguraw l-immaniġġar tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn użati u ta’ skart li huma jqiegħdu fis-suq għall-ewwel darba fit-territorju ta’ Stat Membru, jenħtieġ li jiġi stabbilit u ġestit reġistru tal-produtturi minn kull Stat Membru u li l-produtturi jkunu obbligati jirreġistraw. Ir-rekwiżiti u l-format tar-reġistrazzjoni jenħtieġ li jiġu armonizzati kemm jista’ jkun madwar l-Unjoni kollha sabiex tiġi ffaċilitata r-reġistrazzjoni b’mod partikolari fejn il-produtturi jqiegħdu fis-suq prodotti tat-tessuti, prodotti relatati mat-tessuti u prodotti ta’ xedd is-saqajn għall-ewwel darba f’diversi Stati Membri. L-informazzjoni fir-reġistru jenħtieġ li tkun aċċessibbli għal dawk l-entitajiet li għandhom rwol fil-verifika tal-konformità mal-obbligi ta’ responsabbiltà estiża tal-produttur u l-infurzar tagħhomgħall-pubbliku. [Em. 24]


(29)	Peress li s-settur tat-tessuti huwa 99 % magħmul minn intrapriżi żgħar u ta’ daqs medju, l-implimentazzjoni ta’ skema ta’ responsabbiltà estiża tal-produttur għall-prodotti tat-tessuti, prodotti relatati mat-tessuti u prodotti ta’ xedd is-saqajn jenħtieġ li jkollha l-għan li tnaqqas kemm jista’ jkun il-piżijiet amministrattivi. Għalhekk, it-twettiq tar-responsabbiltajiet estiżi tal-produttur jenħtieġ li jiġi eżerċitat b’mod kollettiv permezz ta’ organizzazzjonijiet b’kompetenza fil-qasam tar-responsabbiltà tal-produtturi li jassumu r-responsabbiltà f’isimhom. L-organizzazzjonijiet b’kompetenza fil-qasam tar-responsabbiltà tal-produtturi jenħtieġ li jkunu soġġetti għal awtorizzazzjoni mill-Istati Membri u jenħtieġ li jiddokumentaw, inter alia, li jkollhom il-mezzi finanzjarji biex ikopru l-kostijiet involuti mir-responsabbiltà estiża tal-produttur u li jwettqu dik ir-responsabbiltà.


(30)	L-Artikolu 30(1) tar-Regolament (UE) 2022/2065 tal-Parlament Ewropew u tal-Kunsill[footnoteRef:23] jobbliga lil ċerti fornituri ta’ pjattaformi online li jippermettu lill-konsumaturi jikkonkludu kuntratti mill-bogħod ma’ produtturi li joffru prodotti tat-tessuti, prodotti relatati mat-tessuti u prodotti ta’ xedd is-saqajn lill-konsumaturi li jinsabu fl-Unjoni, qabel ma jippermettu lil produttur l-użu tas-servizzi tagħhom, jiksbu ċerta informazzjoni ta’ identifikazzjoni mingħand dak il-produttur u awtoċertifikazzjoni mill-produttur li jimpenja ruħu li joffri biss prodotti jew servizzi li jikkonformaw mar-regoli applikabbli tad-dritt tal-Unjoni. Sabiex jiġi żgurat l-infurzar effettiv tal-obbligi ta’ responsabbiltà estiża tal-produttur, jenħtieġ li jiġi speċifikat li l-fornituri ta’ pjattaformi online li jaqgħu fil-kamp ta’ applikazzjoni tal-Kapitolu 3, it-Taqsima 4, tar-Regolament (UE) 2022/2065 jenħtieġ li jiksbu informazzjoni mingħand dawk il-produtturi dwar ir-reġistrazzjoni fir-reġistru tal-produtturi tat-tessuti li l-Istati Membri huma obbligati jistabbilixxu skont din id-Direttiva, kif ukoll in-numru/i tar-reġistrazzjoni tal-produttur f’dak ir-reġistru, u awtoċertifikazzjoni mill-produttur li jimpenja ruħu li joffri biss prodotti tat-tessuti, prodotti relatati mat-tessuti u prodotti ta’ xedd is-saqajn li għalihom japplikaw ir-rekwiżiti ta’ responsabbiltà estiża tal-produttur stabbiliti b’din id-Direttiva. Ir-regoli dwar l-infurzar stabbiliti fil-Kapitolu IV tar-Regolament (UE) 2022/2065 japplikaw għall-fornituri ta’ dawn il-pjattaformi fir-rigward ta’ dawn ir-regoli dwar it-traċċabbiltà. [23: 	ĠU L 277, 27.10.2022, p. 1.] 



(31)	Sabiex jiġi żgurat it-trattament tat-tessuti f’konformità mal-ġerarkija tal-iskart stabbilita fid-Direttiva 2008/98/KE, l-organizzazzjonijiet b’kompetenza fil-qasam tar-responsabbiltà tal-produtturi jenħtieġ li jiżguraw li t-tessuti u x-xedd is-saqajn kollha miġbura separatament ikunu soġġetti għal operazzjonijiet ta’ separazzjoni li jiġġeneraw kemm oġġetti li jkunu tajbin għall-użu mill-ġdid li jissodisfaw il-ħtiġijiet tas-swieq riċeventi tat-tessuti użati kif ukoll tal-materja prima tar-riċiklaġġ fl-Unjoni u globalment. Fid-dawl tal-benefiċċji ambjentali akbar assoċjati mal-estensjoni tal-ħajja tat-tessuti, l-użu mill-ġdid jenħtieġ li jkun l-objettiv ewlieni tal-operazzjonijiet ta’ separazzjoni segwit mis-separazzjoni għar-riċiklaġġ fejn l-oġġetti jiġu vvalutati b’mod professjonali bħala li ma jistgħux jerġgħu jintużaw. Dawn ir-rekwiżiti ta’ separazzjoni jenħtieġ li jiġu żviluppati mill-Kummissjoni bħala prijorità bħala parti mill-kriterji armonizzati tal-Unjoni għat-tmiem tal-istatus tal-iskart għat-tessuti li jistgħu jerġgħu jintużaw u għat-tessuti riċiklati, inkluż dwar is-separazzjoni inizjali li tista’ sseħħ fil-punt tal-ġbir. Dawn il-kriterji armonizzati jenħtieġ li jwasslu għal konsistenza u kwalità għolja fil-frazzjonijiet miġbura kif ukoll fil-flussi tal-materjali għas-separazzjoni, fl-operazzjonijiet ta’ rkupru u fil-materja prima sekondarja bejn il-fruntieri li min-naħa tagħhom jenħtieġ li jiffaċilitaw l-espansjoni tal-ktajjen tal-valur tal-użu mill-ġdid u tar-riċiklaġġ. Il-ħwejjeġ użati vvalutati b’mod professjonali bħala tajbin għall-użu mill-ġdid mill-operaturi tal-użu mill-ġdid jew mill-intrapriżi soċjali u mill-entitajiet tal-ekonomija soċjali fil-punt tal-ġbir mill-utenti finali jenħtieġ li ma jitqisux bħala skart. F’każ li l-użu mill-ġdid jew ir-riċiklaġġ ma jkunux teknikament possibbli, xorta jenħtieġ li tiġi applikata l-ġerarkija tal-iskart, billi jiġi evitat ir-rimi f’landfills fejn ikun possibbli, b’mod partikolari ta’ tessuti bijodegradabbli li huma sors ta’ emissjonijiet tal-metan, u jiġi applikat l-irkupru enerġetiku meta tiġi applikata l-inċinerazzjoni.


(32)	L-esportazzjonijiet tat-tessuti użati u tat-tessuti ta’ skart barra mill-UE qed jiżdiedu b’mod kostanti bl-esportazzjonijiet li jirrappreżentaw l-akbar sehem tas-suq tal-użu mill-ġdid għat-tessuti ta’ wara l-konsum iġġenerati fl-UE. Fid-dawl taż-żieda sinifikanti tal-iskart tat-tessuti miġbur wara l-introduzzjoni tal-ġbir separat sal-2025, huwa importanti li jissaħħu l-isforzi biex jiġu miġġielda l-vjeġġi illegali tal-iskart lejn pajjiżi terzi taparsi mhux skart bil-fini li tiġi żgurata protezzjoni ambjentali għolja. Filwaqt li wieħed ikompli jibni fuq ir-Regolament …/… [L-Uffiċċju tal-Pubblikazzjonijiet għandu jdaħħal l-istituzzjonijiet u n-numru tas-serje, u jlesti n-nota f’qiegħ il-paġna għar-Regolament dwar il-Vjeġġi tal-iskart][footnoteRef:24] u fid-dawl tal-objettiv li jiġi żgurat l-immaniġġar sostenibbli tat-tessuti ta’ wara l-konsum u jiġu indirizzati l-vjeġġi illegali tal-iskart, jenħtieġ li jiġi previst li l-prodotti tat-tessuti, il-prodotti relatati mat-tessuti u l-prodotti ta’ xedd is-saqajn kollha miġbura separatament jgħaddu minn operazzjoni ta’ separazzjoni qabel il-vjeġġ tagħhom. Barra minn hekk, jenħtieġ li jiġi previst li l-oġġetti tat-tessuti, l-oġġetti relatati mat-tessuti u l-oġġetti ta’ xedd is-saqajn użati kollha li jinġabru separatament jitqiesu bħala skart u jkunu soġġetti għal-leġiżlazzjoni tal-Unjoni dwar l-iskart, inkluż dwar il-vjeġġi tal-iskart, sakemm ikunu għaddew minn operazzjoni ta’ separazzjoni minn operatur imħarreġ tas-separazzjoni għall-użu mill-ġdid u għar-riċiklaġġ u jissodisfaw il-kundizzjonijiet tal-istatus ta’ tmiem l-iskart. Is-separazzjoni jenħtieġ li titwettaq f’konformità mar-rekwiżiti armonizzati ta’ separazzjoni li jipprovdu frazzjoni li tista’ terġa’ tintuża ta’ kwalità għolja li tissodisfa l-ħtiġijiet tas-swieq riċeventi tat-tessuti użati fl-UE u globalment u billi jiġu stabbiliti kriterji biex issir distinzjoni bejn l-oġġetti użati u l-iskart. Il-vjeġġi tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn użati jenħtieġ li jkunu akkumpanjati minn informazzjoni li turi li dawk l-oġġetti jkunu l-output ta’ separazzjoni jew tħejjija għal operazzjoni ta’ użu mill-ġdid u li l-oġġetti huma tajbin għall-użu mill-ġdid u jikkonformaw mar-regoli nazzjonali tal-pajjiż ta’ destinazzjoni. Fl-istess ħin, jenħtieġ li jiġi rikonoxxut li mhux l-ilbies kollu użat li jista’ jerġa’ jintuża u li jiġi esportat jerġa’ jintuża mill-ġdid fil-pajjiżi riċevituri u jista’ jintrema mingħajr użu, u b’hekk jkun ta’ piż għas-sistemi tal-immaniġġjar tal-iskart tal-pajjiżi riċevituri. Jenħtieġ li tingħata prijorità lil miżuri addizzjonali biex jitnaqqsu l-esportazzjonijiet ta’ tessuti użati billi jiġi mmassimizzat l-użu mill-ġdid lokali. [Em. 25] [24: 	L-Uffiċċju tal-Pubblikazzjonijiet għandu jdaħħal in-numru ta’ referenza ladarba jiġi adottat.] 

(33)	Sabiex l-Istati Membri jilħqu l-miri stabbiliti f’din id-Direttiva, l-Istati Membri jenħtieġ li jirrevedu l-programmi tagħhom għall-prevenzjoni tal-iskart tal-ikel biex jinkludu miżuri ġodda, li jinvolvu diversi sħab mis-setturi pubbliċi u privati inklużi l-produtturi, id-distributuri, il-fornituri, il-bejgħ bl-imnut u l-fornituri tas-servizzi tal-ikel, kif ukoll l-atturi tal-ekonomija soċjali u l-organizzazzjonijiet ambjentali u tal-konsumatur, b’azzjonijiet koordinati mfassla biex jindirizzaw hotspots speċifiċi kif ukoll attitudnijiet u mġiba li jwasslu għall-iskart tal-ikel. Fit-tħejjija ta’ dawn il-programmi, l-Istati Membri jistgħu jieħdu ispirazzjoni mir-rakkomandazzjonijiet prodotti mill-Panel taċ-Ċittadini dwar il-Ħela tal-Ikel. [Em. 26]
(34)	Ir-responsabbiltà u l-governanza ċara tal-miżuri għall-prevenzjoni tal-iskart tal-ikel huma essenzjali biex tiġi żgurata koordinazzjoni effettiva tal-azzjoni biex tiġi xprunata l-bidla u jintlaħqu l-miri stabbiliti f’din id-Direttiva. Minħabba l-aġenda kondiviża fost ħafna awtoritajiet u l-varjetà tal-partijiet ikkonċernati involuti fil-ġlieda kontra l-iskart tal-ikel fl-Istati Membri, hemm bżonn ta’ awtorità kompetenti nominati li tkun responsabbli mill-koordinazzjoni ġenerali tal-azzjonijiet fil-livell nazzjonali.


(35)	Il-granularità tal-informazzjoni dwar l-immaniġġar tat-tessuti muniċipali ta’ wara l-konsum fil-livell tal-Unjoni jenħtieġ li tittejjeb biex jiġi mmonitorjat b’mod aktar effettiv l-użu mill-ġdid tal-prodotti, inkluż tal-użu mill-ġdid u t-tħejjija għall-użu mill-ġdid tat-tessuti, inkluż fid-dawl tal-istabbiliment potenzjali tal-miri ta’ prestazzjoni fil-futur. Id-data dwar l-użu mill-ġdid u t-tħejjija għall-użu mill-ġdid tirrappreżenta flussi ta’ data ewlenin għall-monitoraġġ tad-diżakkoppjament tal-ġenerazzjoni tal-iskart mit-tkabbir ekonomiku u t-tranżizzjoni lejn ekonomija sostenibbli, inklużiva u ċirkolari. Għalhekk, dawn il-flussi ta’ data jenħtieġ li jiġu ġestiti mill-Aġenzija Ewropea għall-Ambjent.
(35a)	Huwa kruċjali li l-Kummissjoni u l-Istati Membri jkomplu jiżviluppaw, jappoġġaw u jespandu l-kampanji ta’ informazzjoni u edukazzjoni eżistenti dwar il-prevenzjoni u l-immaniġġar tal-iskart u jintroduċu oħrajn ġodda. Filwaqt li s-sensibilizzazzjoni ġenerali fis-setturi kollha dwar l-importanza tal-prevenzjoni tal-iskart u l-immaniġġar xieraq tal-iskart qed tittejjeb, għad hemm bżonn li jsir aktar progress. [Em. 27]


(36)	Is-setgħa li jiġu adottati atti delegati stabbilita fl-Artikolu 9(8) tad-Direttiva 2008/98/KE fir-rigward ta’ metodoloġija komuni u rekwiżiti minimi ta’ kwalità għall-kejl uniformi tal-livelli tal-iskart tal-ikel jenħtieġ li tiġi mċaqalqa, b’adattamenti żgħar, għal Artikolu ġdid li jittratta speċifikament il-prevenzjoni tal-ġenerazzjoni tal-iskart tal-ikel.
(36a)	Sabiex tiġi ffaċilitata l-interpretazzjoni konsistenti tad-data dwar l-iskart tal-ikel u tar-rekwiżiti ta’ rapportar mill-awtoritajiet nazzjonali, filwaqt li jiġi evitat piż amministrattiv mhux neċessarju għall-operaturi fil-katina tal-provvista tal-ikel, il-Kummissjoni jenħtieġ li tadotta linji gwida għall-interpretazzjoni tal-atti delegati, billi ssegwi l-eżempju tal-Gwida għall-kompilazzjoni u r-rapportar tad-data dwar l-iskart muniċipali[footnoteRef:25] jew il-Gwida għall-kompilazzjoni u r-rapportar ta’ data dwar l-imballaġġ u l-iskart mill-imballaġġ[footnoteRef:26]. [Em. 28] [25: 	Il-Kummissjoni Ewropea, l-Eurostat, Gwida għall-kompilazzjoni u r-rapportar tad-data dwar l-iskart muniċipali skont id-Deċiżjonijiet ta’ Implimentazzjoni tal-Kummissjoni 2019/1004/KE u 2019/1885/KE, u l-Kwestjonarju Konġunt tal-Eurostat u l-OECD (verżjoni 2023) https://ec.europa.eu/eurostat/documents/342366/351811/Guidance+on+municipal+waste+data+collection/]  [26: 	Il-Kummissjoni Ewropea, il-Eurostat, Gwida għall-kompilazzjoni u r-rapportar ta’ data dwar l-imballaġġ u l-iskart mill-imballaġġ skont id-Deċiżjoni 2005/270/KE (verżjoni 2023) https://ec.europa.eu/eurostat/documents/342366/351811/PPW+-+Guidance+for+the+compilation+and+reporting+of+data+on+packaging+and+packaging+waste.pdf/297d0cda-e5ff-41e5-855b-5d0abe425673?t=1621978014507] 



(37)	Sabiex il-kodiċijiet tan-Nomenklatura Magħquda elenkati fid-Direttiva 2008/98/KE jinġiebu f’konformità mal-kodiċijiet elenkati fl-Anness 1 tar-Regolament tal-Kunsill (KEE) Nru 2658/87, is-setgħa ta’ adozzjoni ta’ atti skont l-Artikolu 290 tat-Trattat dwar il-Funzjonament tal-Unjoni Ewropea jenħtieġ li tiġi delegata lill-Kummissjoni fir-rigward tal-emendi tal-Anness IVc tad-Direttiva 2008/98/KE. Huwa ta’ importanza partikolari li l-Kummissjoni twettaq konsultazzjonijiet xierqa matul il-ħidma preparatorja tagħha, inkluż fil-livell tal-esperti, u li dawk il-konsultazzjonijiet jitwettqu f’konformità mal-prinċipji stabbiliti fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet. B’mod partikolari, biex tiġi żgurata parteċipazzjoni ugwali fit-tħejjija tal-atti delegati, il-Parlament Ewropew u l-Kunsill jirċievu d-dokumenti kollha fl-istess ħin li jirċevuhom l-esperti tal-Istati Membri, u l-esperti tagħhom ikollhom aċċess sistematiku għal-laqgħat tal-gruppi tal-esperti tal-Kummissjoni li jittrattaw it-tħejjija tal-atti delegati.


(38)	Sabiex jiġu żgurati kundizzjonijiet uniformi għall-implimentazzjoni tad-Direttiva 2008/98/KE, il-Kummissjoni jenħtieġ li tingħata setgħat ta’ implimentazzjoni fir-rigward ta’ format armonizzat għar-reġistrazzjoni fir-reġistru abbażi tar-rekwiżiti ta’ informazzjoni stabbiliti fl-Artikolu 22b(4), il-kriterji tal-modulazzjoni tat-tariffi għall-applikazzjoni tal-Artikolu 22c(3)(a), u metodoloġija għall-kalkolu u l-verifika tar-rata ta’ ġbir separat imsemmija fl-Artikolu 22c(6)(c). Jenħtieġ li dawk is-setgħat jiġu eżerċitati f’konformità mar-Regolament (UE) Nru 182/2011 tal-Parlament Ewropew u tal-Kunsill[footnoteRef:27]. [27: 	Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, 28.02.2011, p. 13).] 

(39)	Id-Direttiva 2008/98/KE jenħtieġ għalhekk li tiġi emendata skont dan.


(39a)	Huwa importanti li l-implimentazzjoni mill-Istati Membri tad-Direttiva tal-Kunsill 1999/31/KE[footnoteRef:28] titjieb b’mod sostanzjali u rapidu, peress li l-ħsara ambjentali fl-Unjoni, inklużi kwistjonijiet transfruntiera, hija kkawżata mill-prevalenza u l-emerġenza ta’ siti ta’ rimi illegali u landfills madwar Stati Membri differenti, bħal landfills li ma jissodisfawx l-istandards u r-rekwiżiti stipulati f’dik id-Direttiva. Għalhekk, huwa xieraq li l-Kummissjoni tevalwa, tirrieżami u, fejn xieraq, tippreżenta proposta leġiżlattiva biex temenda d-Direttiva tal-Kunsill 1999/31/KE. Huwa importanti li l-evalwazzjoni tivvaluta modi kif jissaħħu d-dispożizzjonijiet ta’ implimentazzjoni. [Em. 29] [28: 	Id-Direttiva tal-Kunsill 1999/31/KE tas-26 ta’ April 1999 dwar ir-rimi ta’ skart f’terraferma (ĠU L 182, 16.7.1999, p. 1).] 

(40)	Peress li l-objettivi ta’ din id-Direttiva, jiġifieri li tittejjeb is-sostenibbiltà ambjentali tal-immaniġġar tal-iskart tal-ikel u tal-iskart tat-tessuti u li jiġi żgurat il-moviment liberu tat-tessuti użati u ta’ skart fis-suq intern, ma jistgħux jintlaħqu b’mod suffiċjenti mill-Istati Membri iżda jistgħu, minħabba l-iskala u l-effetti tagħhom, jintlaħqu biss fil-livell tal-Unjoni, l-Unjoni tista’ tadotta miżuri, f’konformità mal-prinċipju tas-sussidjarjetà kif stabbilit fl-Artikolu 5 tat-Trattat dwar l-Unjoni Ewropea. F’konformità mal-prinċipju tal-proporzjonalità, kif stabbilit f’dak l-Artikolu, din id-Direttiva ma tmurx lil hinn minn dak li huwa meħtieġ sabiex jintlaħaq dak l-objettiv dwar is-sussidjarjetà.


(40a)	Huwa importanti li tiġi enfasizzata l-ħtieġa li l-Kummissjoni tkompli bl-isforzi tagħha biex iġġib l-immaniġġjar tal-iskart f’konformità mal-prinċipji tal-ekonomija ċirkolari u tikkunsidra reviżjoni li għandha l-għan li tiffoka fuq l-iskart mill-kura tas-saħħa, speċjalment l-iskart farmaċewtiku minn unitajiet domestiċi privati. Barra minn hekk, huwa importanti li jitnaqqsu, jerġgħuw jintuża u jiġu riċiklati l-materjali tal-iskart mill-kura tas-saħħa biex jiġu mminimizzati l-impatt ambjentali u t-tnaqqis tar-riżorsi tagħhom filwaqt li tiġi ssalvagwardjata s-saħħa pubblika. Dan jgħin biex tiġi ssottolinjata d-dedikazzjoni tal-Unjoni għall-immaniġġjar responsabbli tal-iskart u biex il-faċilitajiet tal-kura tas-saħħa u l-industrija jsiru sieħeb kruċjali fl-isforzi usa’ tal-Kummissjoni biex jitnaqqas l-iskart u tiġi promossa s-sostenibbiltà. [Em. 30]
ADOTTAW DIN ID-DIRETTIVA:


Artikolu 1
Emendi
Id-Direttiva 2008/98/KE hija emendata kif ġej:
(1)	fl-Artikolu 2(1), il-punt (a) huwa sostitwit b’dan li ġej:
“(a)	effluwenti gassużi emessi fl-atmosfera u diossidu tal-karbonju maqbud u ttrasportat għall-finijiet ta’ ħżin ġeoloġiku u maħżun ġeoloġikament f’konformità mad-Direttiva 2009/31/KE tal-Parlament Ewropew u tal-Kunsill*;
________________
* Id-Direttiva 2009/31/KE tal-Parlament Ewropew u tal-Kunsill tat-23 ta’ April 2009 dwar il-ħżin ġeoloġiku tad-dijossidu tal-karbonju u li temenda d-Direttiva tal-Kunsill 85/337/KEE, id-Direttivi 2000/60/KE, 2001/80/KE, 2004/35/KE, 2006/12/KE, 2008/1/KE u r-Regolament (KE) Nru 1013/2006 (ĠU L 140, 5.6.2009, p. 114).;”


(2)	fl-Artikolu 3, jiddaħħlu l-paragrafi li ġejjin:
“4b.	“produttur ta’ prodotti tat-tessuti, ta’ prodotti relatati mat-tessuti u ta’ prodotti ta’ xedd is-saqajn elenkati fl-Anness IVc” tfisser kwalunkwe manifattur, importatur jew distributur jew persuna fiżika jew ġuridika oħra minbarra dawk li jfornu l-prodotti tat-tessuti u l-prodotti ta’ xedd is-saqajn użati elenkati fl-Anness IVc u l-prodotti tat-tessuti, il-prodotti relatati mat-tessuti u l-prodotti ta’ xedd is-saqajn elenkati fl-Anness IVc derivati minn dawn il-prodotti użati jew mill-iskart ta’ dawn il-prodotti jew il-partijiet tagħhom fis-suq, l-intrapriżi li jimpjegaw anqas minn 10 persuni u li l-fatturat annwali u t-total tal-karta bilanċjali tagħhom ma jaqbżux EUR 2 miljun u ħajjata li jaħdmu għal rashom li jipproduċu prodotti personalizzati, li, irrispettivament mit-teknika tal-bejgħ li jużaw, inkluż permezz ta’ kuntratti mill-bogħod kif definit fl-Artikolu 2(7) tad-Direttiva 2011/83/UE tal-Parlament Ewropew u tal-Kunsill*, jew:
(a)	ikunu stabbiliti fi Stat Membru u jimmanifatturaw il-prodotti tat-tessuti, il-prodotti relatati mat-tessuti u l-prodotti ta’ xedd is-saqajn elenkati fl-Anness IVc taħt isimhom jew it-trademark tagħhom, jew li jiġu mfassla jew manifatturati u forniti lilhom għall-ewwel darba taħt isimhom jew it-trademark tagħhom fit-territorju ta’ dak l-Istat Membru;


(b)	ikunu stabbiliti fi Stat Membru u jerġgħu jbigħu fit-territorju ta’ dak l-Istat Membru, taħt isimhom jew it-trademark tagħhom, il-prodotti tat-tessuti, il-prodotti relatati mat-tessuti u l-prodotti ta’ xedd is-saqajn elenkati fl-Anness IVc manifatturati minn produtturi oħra msemmija fil-punt (a), li fuqhom ma jidhirx l-isem, il-marka jew it-trademark tal-manifattur;
(c)	ikunu stabbiliti fi Stat Membru u jipprovdu għall-ewwel darba f’dak l-Istat Membru fuq bażi professjonali, il-prodotti tat-tessuti, il-prodotti relatati mat-tessuti u l-prodotti ta’ xedd is-saqajn elenkati fl-Anness IVc minn Stat Membru ieħor jew minn pajjiż terz; jew
(d)	ibigħu l-prodotti tat-tessuti, il-prodotti relatati mat-tessuti u l-prodotti ta’ xedd is-saqajn elenkati fl-Anness IVc permezz ta’ komunikazzjoni mill-bogħod direttament lill-utenti finali, inklużi unitajiet domestiċi privati jew għajr minn unitajiet domestiċi privati, fi Stat Membru, u jkunu stabbiliti fi Stat Membru ieħor jew f’pajjiż terz;
4c.	“tqegħid fis-suq” tfisser kwalunkwe provvista ta’ prodott għad-distribuzzjoni jew l-użu fis-suq tal-Unjoni matul attività kummerċjali, kemm jekk bi ħlas jew b’xejn;


4d.	“organizzazzjoni b’kompetenza fil-qasam tar-responsabbiltà tal-produtturi” tfisser entità ġuridika li torganizza finanzjarjament jew finanzjarjament u b’mod operazzjonali t-twettiq tal-obbligi ta’ responsabbiltà estiża tal-produttur f’isem il-produtturi;
4e.	“pjattaforma online” tfisser pjattaforma online kif definita fl-Artikolu 3(i) tar-Regolament (UE) 2022/2065 tal-Parlament Ewropew u tal-Kunsill**;
4f.	“konsumatur” tfisser persuni fiżiċi li jaġixxu għall-finijiet li jkunu barra mill-kummerċ, min-negozju, mis-sengħa jew mill-professjoni tagħhom;
8a.	“intrapriża soċjali” tfisser entità tal-liġi privata awtonoma li tipprovdi oġġetti u servizzi għas-suq b’mod intraprenditorjali u f’konformità mal-prinċipji u l-karatteristiċi tal-ekonomija soċjali, b’objettivi soċjali jew ambjentali bħala r-raġuni għall-attività kummerċjali tagħha; l-intrapriżi soċjali jistgħu jiġu stabbiliti f’varjetà ta’ forom legali;” [Em. 31]
________________
* Id-Direttiva 2011/83/UE tal-Parlament Ewropew u tal-Kunsill tal-25 ta’ Ottubru 2011 dwar drittijiet tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill (ĠU L 304, 22.11.2011, p. 64).
** Ir-Regolament (UE) 2022/2065 tal-Parlament Ewropew u tal-Kunsill tad-19 ta’ Ottubru 2022 dwar Suq Uniku għas-Servizzi Diġitali u li jemenda d-Direttiva 2000/31/KE (ĠU L 277, 27.10.2022, p. 1).’;


(3)	fl-Artikolu 9, il-paragrafu 1(g) u (h), u l-paragrafi 5, 6 u 8 huma mħassra.
(4)	jiddaħħal l-Artikolu 9a li ġej:
“Artikolu 9a
Prevenzjoni tal-ġenerazzjoni tal-iskart tal-ikel
1.	L-Istati Membri għandhom jieħdu miżuri xierqa biex jipprevjenu l-ġenerazzjoni tal-iskart tal-ikel tul il-katina tal-provvista kollha tal-ikel, fil-produzzjoni primarja, fl-ipproċessar u fil-manifattura, fil-bejgħ bl-imnut u distribuzzjoni oħra tal-ikel, fir-ristoranti u fis-servizzi tal-ikel kif ukoll fl-unitajiet domestiċi. Dawk il-miżuri għandhom jinkludu, iżda ma jkunux limitati għal, dan li ġej: [Em. 32]
(a)	l-iżvilupp u l-appoġġ ta’ interventi għall-bidla fl-imġiba biex jitnaqqas l-iskart tal-ikel, u kampanji ta’ informazzjoni għas-sensibilizzazzjoni dwar il-prevenzjoni tal-iskart tal-ikel kif ukoll il-produzzjoni tal-ikel; [Em. 33]


(b)	l-identifikazzjoni u l-indirizzar tal-ineffiċjenzi fil-funzjonament tal-katina tal-provvista tal-ikel u l-appoġġ għall-kooperazzjoni fost l-atturi kollha, filwaqt li tiġi żgurata distribuzzjoni ġusta tal-kostijiet u tal-benefiċċji tal-miżuri ta’ prevenzjoni , li tista’ tinkludi: 
- 	il-promozzjoni tal-frott u l-ħaxix b’difetti esterni li mhumiex konformi mal-istandards tal-kummerċjalizzazzjoni tal-UE jew tal-UNECE, iżda li għadhom adattati u sikuri għall-konsum lokali jew dirett, kif stabbilit fir-Regolament Delegat tal-Kummissjoni (UE) 2023/2429* (frott u ħaxix “ikrah”); u
- 	l-indirizzar tal-prattiki tas-suq li jikkawżaw skart tal-ikel, inklużi dawk stabbiliti fid-Direttiva (UE) 2019/633** tal-Parlament Ewropew u tal-Kunsill; [Em. 34]
(c)	l-inkoraġġiment,, tad-donazzjoni tal-ikel u ridistribuzzjoni oħral-iżgurar tar-ridistribuzzjoni għall-konsum mill-bniedem, il-prijoritizzazzjoni tal-użu mill-bniedem fuq l-għalf tal-annimali u l-ipproċessar mill-ġdid fi prodotti mhux alimentari; [Em. 35]


(d)	l-appoġġ għat-taħriġ u l-iżvilupp tal-ħiliet, inkluż fl-awtoritajiet lokali, kif ukoll l-iffaċilitar tal-aċċess għal opportunitajiet ta’ finanzjament, b’mod partikolari għall-intrapriżi żgħar u ta’ daqs medju u għall-atturi tal-ekonomija soċjali.; [Em. 36]
(da)	l-inkoraġġiment u l-promozzjoni ta’ innovazzjoni u soluzzjonijiet teknoloġiċi li jikkontribwixxu għall-prevenzjoni tal-ħela tal-ikel, bħall-imballaġġ intelliġenti maħsub biex jestendu l-ħajja fuq l-ixkaffa jew biex iżomm jew itejjeb il-kundizzjoni tal-ikel ippakkjat skont ir-Regolament tal-Kummissjoni (KE) Nru 450/2009***, speċjalment waqt it-trasport u l-ħażna, u t-tikkettar tad-data aktar ċar fuq prodotti tal-ikel u għodod faċli għall-utent biex titnaqqas il-konfużjoni u jiġi ffaċilitat l-użu tal-marki tad-data, skont ir-Regolament (UE) 1169/2011, li jikkontribwixxu għall-prevenzjoni tar-rimi bla bżonn ta’ oġġetti tal-ikel li għadhom sikuri għall-konsum. [Em. 37]


L-Istati Membri għandhom jiżguraw li l-atturi rilevanti kollha fil-katina tal-provvista jkunu involuti b’mod proporzjonaliproporzjonat mal-kapaċità u r-rwol tagħhom fil-ġenerazzjoni tal-iskart tal-ikel u fil-prevenzjoni tal-ġenerazzjoni tal-iskart tal-ikel tul il-katina tal-provvista tal-ikel, b’enfasi speċifika fuq il-prevenzjoni tal-impatt sproporzjonat fuq l-intrapriżi żgħar u ta’ daqs medju. L-Istati Membri għandhom jieħdu miżuri xierqa biex jiżguraw li l-operaturi ekonomiċi jagħmlu disponibbli għad-donazzjoni ikel mhux mibjugħ li huwa sikur għall-konsum mill-bniedem. [Em. 38]
2.	L-Istati Membri għandhom jimmonitorjaw u jivvalutaw l-implimentazzjoni tal-miżuri tagħhom għall-prevenzjoni tal-iskart tal-ikel, inkluża l-konformità mal-miri għat-tnaqqis tal-iskart tal-ikel imsemmija fil-paragrafu 4, billi jkejlu l-livelli tal-iskart tal-ikel abbażi tal-metodoloġija stabbilita f’konformità mal-paragrafu 3. [Em. 39]
3.	Il-Kummissjoni għandha s-setgħa li tadotta atti delegati f’konformità mal-Artikolu 38a biex temenda d-Deċiżjoni Delegata tal-Kummissjoni (UE) 2019/1597 u tissupplimenta din id-Direttiva fir-rigward tal-istabbiliment ta’ metodoloġija komuni u ta’ rekwiżiti minimi ta’ kwalità għall-kejl uniformi tal-livelli tal-iskart tal-ikel. [Em. 40]


3a.	Il-metodoloġija, il-metodi ta’ kejl u d-data użati għall-kejl tal-livelli ta’ skart tal-ikel imsemmija fil-paragrafu 3 għandhom ikunu disponibbli pubblikament. [Em. 41]
4.	L-Istati Membri għandhom jieħdu l-miżuri meħtieġa u xierqa biex jilħqu, sal-31 ta’ Diċembru 2030, il-miri li ġejjin għat-tnaqqis tal-iskart tal-ikel fil-livell nazzjonali:
(a)	titnaqqas il-ġenerazzjoni tal-iskart tal-ikel fl-ipproċessar u fil-manifattura b’10mill-inqas 20 % meta mqabbla mal-ammont iġġenerat fl-2020;bħala medja annwali bejn l-2020 u l-2022. [Em. 42]
(b)	titnaqqas il-ġenerazzjoni tal-iskart tal-ikel per capita, b’mod konġunt fil-bejgħ bl-imnut u distribuzzjoni oħra tal-ikel, fir-ristoranti u fis-servizzi tal-ikel u fl-unitajiet domestiċi, bi 30b’mill-inqas 40 % meta mqabbla mal-ammont iġġenerat fl-2020bħala medja annwali bejn l-2020 u l-2022. [Em. 43]


5.	Fejn Stat Membru jkun jista’ jipprovdi data għal sena ta’ referenza qabel l-2020, li tkun inġabret bl-użu ta’ metodi komparabbli mal-metodoloġija u r-rekwiżiti minimi ta’ kwalità għall-kejl uniformi tal-livelli tal-iskart tal-ikel kif stabbilit fid-Deċiżjoni Delegata tal-Kummissjoni (UE) 2019/1597, tista’ tintuża sena ta’ referenza aktar bikrija. Dik is-sena ta’ referenza preċedenti għandha tapplika għaż-żewġ miri msemmija fil-paragrafu 4, punti (a) u (b). L-Istat Membru għandu jinnotifika lill-Kummissjoni u lill-Istati Membri l-oħra bl-intenzjoni tiegħu li juża sena ta’ referenza aktar bikrija fi żmien 18-il xahar mid-dħul fis-seħħ ta’ din id-Direttiva u għandu jipprovdi lill-Kummissjoni d-data u l-metodi ta’ kejl użati biex jiġborhajiġborhom u jagħmluhom disponibbli għall-pubbliku. [Em. 44]
6.	Meta l-Kummissjoni tqis li d-data ma tikkonformax mal-kundizzjonijiet stabbiliti fil-paragrafu 5, hija għandha, fi żmien 6 xhur minn meta tirċievi notifika magħmula f’konformità mal-paragrafu 5, tadotta deċiżjoni li titlob lill-Istat Membru biex jew juża l-2020 jew sena oħra għajr dik proposta mill-Istat Membru bħala sena ta’ referenza.


7.	Sal-31 ta’ Diċembru 2027, il-Kummissjoni għandha tirrieżamina l-miri li għandhom jintlaħqu sal-2030, stabbiliti fil-paragrafu 4, bil-ħsieb li, jekk ikun xieraq, timmodifikahom u/jew testendihom għal stadji oħra tal-katina tal-provvista tal-ikel, u tikkunsidra li tistabbilixxi miri ġodda lil hinn mill-2030. Għal dak il-għan, il-Kummissjoni għandha tippreżenta rapport lill-Parlament Ewropew u lill-Kunsill, akkumpanjat, jekk ikun xieraq, minn proposta leġiżlattiva.;
7a.	L-Istati Membri huma mħeġġa jikkoordinaw l-azzjonijiet tagħhom biex jipprevjenu l-iskart tal-ikel u jaqsmu l-aħjar prattiki. [Em. 45]
7b.	Sal-31 ta’ Diċembru 2025, il-Kummissjoni għandha twettaq valutazzjoni tal-livelli xierqa għall-istabbiliment ta’ miri għat-tnaqqis tal-iskart kollu tal-ikel mill-produzzjoni primarja, inkluż ikel matur li jibqa’ mhux miġbur jew użat fl-azjendi agrikoli. Għal dak il-għan, il-Kummissjoni għandha tippreżenta rapport, akkumpanjat, fejn xieraq, minn proposta leġiżlattiva, lill-Parlament Ewropew u lill-Kunsill. [Em. 46]


7c.	Sal-31 ta’ Diċembru 2027, il-Kummissjoni għandha twettaq evalwazzjoni tal-possibbiltà li tintroduċi mira vinkolanti ta’ mill-inqas 30 % fir-rigward tal-Artikolu 9a(4), punt (a), u mill-inqas 50 % fir-rigward tal-Artikolu 9a(4), punt (b), li għandu jintlaħaq sal-2035 u jippreżenta rapport lill-Parlament Ewropew u lill-Kunsill li jista’ jkun akkumpanjat minn proposta leġiżlattiva xierqa biex tiġi implimentata tali mira. [Em. 47]
__________________________
*	Ir-Regolament Delegat tal-Kummissjoni (UE) 2023/2429 tas-17 ta’ Awwissu 2023 li jissupplimenta r-Regolament (UE) Nru 1308/2013 tal-Parlament Ewropew u tal-Kunsill fir-rigward tal-istandards tal-kummerċjalizzazzjoni għas-settur tal-frott u l-ħxejjex, għal ċerti prodotti tal-frott u tal-ħxejjex ipproċessati u għas-settur tal-banana, u li jħassar ir-Regolament tal-Kummissjoni (KE) Nru 1666/1999 u r-Regolamenti ta’ Implimentazzjoni tal-Kummissjoni (UE) Nru 543/2011 u (UE) Nru 1333/2011 (ĠU L 2023/2429, 03.11.2023, ELI: http://data.europa.eu/eli/reg_del/2023/2429/oj).
**	Id-Direttiva (UE) 2019/633 tal-Parlament Ewropew u tal-Kunsill tas-17 ta’ April 2019 dwar prattiki kummerċjali inġusti fir-relazzjonijiet bejn in-negozji fil-katina tal-provvista agrikola u alimentari (ĠU L 111, 25.4.2019, p. 59).
***	Ir-Regolament tal-Kummissjoni (KE) Nru 450/2009 tad-29 ta’ Mejju 2009 dwar materjali u oġġetti attivi u intelliġenti intenzjonati li jiġu f’kuntatt mal-ikel (ĠU L 135, 30.5.2009, p. 3).”; 


(4a)	Fl-Artikolu 10, jiddaħħal il-paragrafu li ġej:
“L-Istati Membri huma mħeġġa, fejn xieraq, jintroduċu għażla minn qabel ta’ skart muniċipali imħallat biex jipprevjenu l-iskart, li jista’ jiġi rkuprat għat-tħejjija għall-użu mill-ġdid, jew ir-riċiklaġġ, milli jintbagħat għall-inċinerazzjoni tal-iskart jew jintrema f’landfills.”; [Em. 48]
(4b)	Fl-Artikolu 10, il-paragrafu 4 huwa sostitwit b’dan li ġej:
“L-Istati Membri għandhom jieħdu miżuri biex jiżguraw li l-iskart li jkun inġabar separatament għall-preparazzjoni għall-użu mill-ġdid u r-riċiklaġġ skont l-Artikolu 11(1) u l-Artikolu 22 ma jiġix inċinerat jew jintrema f’landfills bl-eċċezzjoni ta’ skart li jirriżulta mit-trattament sussegwenti tal-iskart li jinġabar separatament li l-inċinerazzjoni tiegħu tagħti l-aħjar eżitu ambjentali f’konformità mal-Artikolu 4.”;  [Em. 49]
(5)	fl-Artikolu 11, il-paragrafu 1, it-tielet sentenza hija sostitwitasubparagrafu huwa sostitwit b’dan li ġej:
“Soġġett għall-Artikolu 10(2) u (3), l-Istati Membri għandhom jistabbilixxu ġbir separat tal-inqas għall-karti, il-metall, il-plastik u l-ħġieġ u, sal-1 ta’ Jannar 2025, għat-tessuti, u għandhom ikunu mħeġġa jistabbilixxu ġbir separat għal injam.”; [Em. 50]


(5a)	Fl-Artikolu 11, is-subparagrafu li ġej jiddaħħal wara t-tielet subparagrafu:
“L-Istati Membri għandhom jieħdu l-miżuri meħtieġa biex jiżguraw li jkun hemm infrastruttura suffiċjenti għall-ġbir separat tal-iskart u li tkun aċċessibbli faċilment, għal kull tip ta’ skart, u meta xieraq, għandhom iżidu l-għadd ta’ punti ta’ ġbir separat tal-iskart. Meta jkunu meħtieġa sistemi ta’ ġbir ta’ skart muniċipali għal titjib, l-Istati Membri għandhom jagħmlu dan mingħajr dewmien żejjed.”; [Em. 51]
(6)	fl-Artikolu 11b, il-paragrafu 1 huwa sostitwit b’dan li ġej:
“1.	Il-Kummissjoni għandha, f’kooperazzjoni mal-Aġenzija Ewropea għall-Ambjent, tfassal rapporti dwar il-progress lejn il-kisba tal-miri stabbiliti fl-Artikolu 9a(4), fl-Artikolu 11(2)(c), (d), u (e), u fl-Artikolu 11(3) sa mhux aktar tard minn 3 snin qabel kull skadenza stabbilita fihom.;”


(7)	jiddaħħlu l-Artikoli 22a sa 22d li ġejjin:
“Artikolu 22a
Skema ta’ responsabbiltà estiża tal-produttur għat-tessuti
1.	L-Istati Membri għandhom jiżguraw li l-produtturi jkollhom ir-responsabbiltà estiża tal-produttur għal prodotti tat-tessuti tad-dar, oġġetti tal-ilbies, aċċessorji tal-ħwejjeġ u xedd is-saqajn, ilbies u aċċessorji tal-ħwejjeġ elenkati fl-Anness IVc (“prodotti tat-tessuti, prodotti relatati mat-tessuti u prodotti ta’ xedd is-saqajn”) li huma jqiegħdu għad-dispożizzjoni fis-suq għall-ewwel darba fit-territorju ta’ Stat Membru, f’konformità mal-Artikoli 8 u 8a. [Em. 52]
1a.	Sal-31 ta’ Diċembru 2024, il-Kummissjoni għandha tadotta att delegat skont l-Artikolu 38a biex tissupplimenta din id-Direttiva fir-rigward tal-istabbiliment ta’ regoli ulterjuri dwar l-istabbiliment ta’ responsabbiltà estiża tal-produttur għal tagħmir ta’ protezzjoni personali kif imsemmi fir-Regolament (UE) 2016/425 tal-Parlament Ewropew u tal-Kunsill*. [Em. 53]


1b.	Sal-31 ta’ Diċembru 2027, l-Istati Membri għandhom jiżguraw li l-produtturi ta’ twapet u saqqijiet kif imsemmija fil-Parti 2a (ġdida) tal-Anness IVc, li l-kompożizzjoni ewlenija tagħhom hija t-tessuti, li jagħmlu disponibbli dawk it-twapet u saqqijiet fis-suq għall-ewwel darba fi ħdan it-territorju ta’ Stat Membru, għandu jkollu r-responsabbiltà estiża tal-produttur skont l-Artikoli 8 u 8a. L-Istati Membri jistgħu jiddeċiedu li jistabbilixxu skema separata ta’ responsabbiltà estiża tal-produttur speċifikament għal dawk l-oġġetti. [Em. 54]
2.	Il-Kummissjoni għandha s-setgħa li tadotta atti delegati f’konformità mal-Artikolu 38a biex tespandi l-ambitu tal-Anness IVc u temenda l-Anness IVc ta’ din id-Direttiva sabiex iġġib il-kodiċijiet tan-Nomenklatura Magħquda elenkati fl-Anness IVc ta’ din id-Direttiva f’konformità mal-kodiċijiet elenkati fl-Anness 1 tar-Regolament tal-Kunsill (KEE) Nru 2658/87**. [Em. 55]


3.	L-Istati Membri għandhom jiddefinixxu b’mod ċar, inklużiv u bilanċjat, skont l-Artikolu 8a(1), punt (a), ir-rwoli u r-responsabbiltajiet tal-atturi rilevanti involuti fl-implimentazzjoni, fil-monitoraġġ u fil-verifika tal-iskema ta’ responsabbiltà estiża tal-produttur imsemmija fil-paragrafu 1. L-Istati Membri għandhom jiżguraw li l-atturi rilevanti kollha jkunu involuti bis-sħiħ fil-proċess tat-teħid tad-deċiżjonijiet tal-iskema ta’ responsabbiltà estiża tal-produttur. Dawk l-atturi rilevanti għandhom jinkludu:
(a)	produtturi li jqiegħdu prodotti fis-suq tal-Istat Membru;
(b)	organizzazzjonijiet li jimplimentaw obbligi ta’ responsabbiltà estiża tal-produttur f’isimhom;
(c)	operaturi privati jew pubbliċi tal-iskart;
(d)	awtoritajiet lokali;
(e)	operaturi tal-użu mill-ġdid u tat-tħejjija għall-użu mill-ġdid;
(f)	intrapriżi soċjali, inklużi intrapriżi soċjali lokali; [Em. 56]


4.	L-Istati Membri għandhom jiżguraw li l-produtturi tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn elenkati fl-Anness IVc ikopru l-kostijiet ta’ dawn li ġejjin:
(a)	il-ġbir tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn użati u ta’ iskart elenkati fl-Anness IVc u l-immaniġġar sussegwenti tal-iskart li jinvolvi dan li ġej:
(1)	il-ġbir ta’ dawk il-prodottital-prodotti tat-tessuti użati għall-użu mill-ġdid u l-ġbir separat tal-iskart tal-prodotti tat-tessuti ta’ skart għat-tħejjija għall-użu mill-ġdid u r-riċiklaġġ f’konformità mal-Artikoli 22c u 22d,; [Em. 57]
(2)	it-trasport tat-tagħbijiet miġbura msemmija fil-punt (1) għas-separazzjoni sussegwenti għall-użu mill-ġdid, għat-tħejjija għall-użu mill-ġdid u għall-operazzjonijietl-operazzjonijiet ta’ riċiklaġġ f’konformità mal-Artikolu 22d,; [Em. 58]
(3)	is-separazzjoni, it-tħejjija għall-użu mill-ġdid, ir-riċiklaġġ u operazzjonijiet oħra ta’ rkupru u r-rimi tat-tagħbijiet miġbura msemmija fil-punt (1),; [Em. 59]


(4)	il-ġbir, it-trasport u t-trattament imsemmija fil-punti (1) u (2) tal-iskart iġġenerat minn intrapriżi soċjali u operaturi oħra mhux tal-iskart li huma parti mis-sistema ta’ ġbir imsemmija fl-Artikolu 22c, il-paragrafi 5 u 11; [Em. 60]
(b)	it-twettiq ta’ stħarriġ dwar il-kompożizzjoni tal-iskart muniċipali mħallat li jinġabar f’konformità mal-Artikolu 22d(6);
(c)	l-għoti ta’ informazzjoni, inkluż permezz ta’ kampanji ta’ informazzjoni xierqa u xogħol ta’ komunikazzjoni, dwar il-konsum sostenibbli, il-prevenzjoni tal-iskart, l-użu mill-ġdid, it-tħejjija għall-użu mill-ġdid, ir-riċiklaġġ, irkupru u rimi ieħor ta’ prodotti tat-tessuti u ta’ xedd is-saqajn f’konformità mal-Artikolu 22c(13), (14) u (17); [Em. 61]
(d)	il-ġbir u r-rapportar tad-data lill-awtoritajiet kompetenti f’konformità mal-Artikolu 37;


(e)	l-appoġġ għar-riċerka u l-iżvilupp biex jittejbu l-proċessi tas-separazzjoni u tar-riċiklaġġ f’konformità mal-ġerarkija tal-iskart imsemmija fl-Artikolu 4, b’mod partikolari, bil-għan li jiżdied ir-riċiklaġġ mill-fibra għall-fibra, mingħajr preġudizzju għar-regoli tal-Unjoni dwar l-għajnuna mill-Istat. [Em. 62]
(ea)	operazzjonijiet ta’ użu mill-ġdid u ta’ tiswija, inklużi riċerka u żvilupp għat-titjib tagħhom. [Em. 63]
5.	L-Istati Membri għandhom jiżguraw li l-produtturi tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn elenkati fl-Anness IVc ikopru l-kostijiet imsemmija fil-paragrafu 4 ta’ dan l-Artikolu fir-rigward tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn użati u ta’ skart elenkati fl-Anness IVc depożitati fil-punti ta’ ġbir stabbiliti f’konformità mal-Artikolu 22c(5) u (11), fejn dawn il-prodotti jkunu tqiegħdu fis-suq għall-ewwel darba fit-territorju ta’ Stat Membru wara [L-Uffiċċju tal-Pubblikazzjonijiet għandu jdaħħal id-data tad-dħul fis-seħħ ta’ din id-Direttiva emendatorja], inkluż kwalunkwe tessut użat u ta’ skart li jistgħu jinġabru permezz ta’ skemi privati ta’ teħid lura u mbagħad aggregati ma’ tessuti miġbura skont l-Artikolu 22c(5). [Em. 64]


6.	Il-kostijiet li għandhom jiġu koperti msemmija fil-paragrafu 4 ma għandhomx jaqbżu l-kostijiet li jkunu meħtieġa biex jiġu pprovduti s-servizzi msemmija f’dak il-paragrafu b’mod kosteffiċjenti konsistenti mal-ġerarkija tal-iskart u għandhom jiġu stabbiliti b’mod trasparenti bejn l-atturi kkonċernati. [Em. 65]
6a.	Fornituri ta’ pjattaformi online li jippermettu lill-konsumaturi jikkonkludu kuntratti mill-bogħod ma’ kummerċjanti għandhom jiżguraw li l-produtturi tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn elenkati fl-Anness IVc għandhom jiġu rreġistrati fir-reġistru tal-produtturi msemmi fl-Artikolu 22b fl-Istat Membru fejn jinsab il-konsumatur, qabel ma jqiegħdu l-prodotti minn dawk il-produtturi fuq il-pjattaformi tagħhom. [Em. 66]


7.	Għall-finijiet ta’ konformità mal-Artikolu 30(1)(d) u (e) tar-Regolament (UE) 2022/2065, l-Istati Membri għandhom jiżguraw li l-fornituri ta’ pjattaformi online, li jaqgħu fil-kamp ta’ applikazzjoni tal-Kapitolu 3, it-Taqsima 4 ta’ dak ir-Regolament, li jippermettu lill-konsumaturi jikkonkludu kuntratti mill-bogħod ma’ produtturi li joffru prodotti tat-tessuti, prodotti relatati mat-tessuti u prodotti ta’ xedd is-saqajn elenkati fl-Anness IVc lill-konsumaturi li jinsabu fl-Unjoni, jiksbu l-informazzjoni li ġejja mingħand il-produtturi;
(a)	informazzjoni dwar ir-reġistrazzjoni fir-reġistru tal-produtturi msemmi fl-Artikolu 22b fl-Istat Membru fejn ikun jinsab il-konsumatur u n-numru/i tar-reġistrazzjoni tal-produttur f’dak ir-reġistru;
(b)	awtoċertifikazzjoni mill-produttur li jimpenja ruħu li joffri biss prodotti tat-tessuti, prodotti relatati mat-tessuti u prodotti ta’ xedd is-saqajn elenkati fl-Anness IVc li fir-rigward tagħhom ir-rekwiżiti ta’ responsabbiltà estiża tal-produttur imsemmija fil-paragrafi 1 u 4 ta’ dan l-Artikolu u fl-Artikolu 22c(1) jiġu mħarsa fl-Istat Membru fejn ikun jinsab il-konsumatur.


8.	L-Istati Membri għandhom jiżguraw li l-iskemi ta’ responsabbiltà estiża tal-produttur stabbiliti fil-paragrafu 1 ta’ dan l-Artikolu jiġu stabbiliti sa [L-Uffiċċju tal-Pubblikazzjonijiet għandu jdaħħal id-data ta’ tletintmintax-il xahar wara d-dħul fis-seħħ ta’ din id-Direttiva emendatorja] f’konformità mal-Artikoli 8, 8a, 22a sa 22d. [Em. 67]
Artikolu 22b
Reġistru tal-produtturi tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn
1.	L-Istati Membri għandhom jistabbilixxu reġistru tal-produtturi tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn elenkati fl-Anness IVc biex jimmonitorjaw il-konformità ta’ dawk il-produtturi mal-Artikoli 22a u 22c(1).
L-Istati Membri għandhom jiżguraw li r-reġistru jipprovdi links għal reġistri nazzjonali oħra biex tiġi ffaċilitata r-reġistrazzjoni tal-produtturi fl-Istati Membri kollha. Ir-reġistru għandu jkun aċċessibbli faċilment u b’xejn għall-pubbliku online. [Em. 68]


2.	L-Istati Membri għandhom jiżguraw li l-produtturi jkunu meħtieġa jirreġistraw fir-reġistru msemmi fil-paragrafu 1. Għal dak il-għan, l-Istati Membri għandhom jirrikjedu li l-produtturi jissottomettu applikazzjoni għar-reġistrazzjoni f’kull Stat Membru fejn iqiegħdu fis-suq il-prodotti tat-tessuti, il-prodotti relatati mat-tessuti u l-prodotti ta’ xedd is-saqajn elenkati fl-Anness IVc għall-ewwel darba.
2a.	L-Istati Membri għandhom jinfurmaw lill-Istati Membri l-oħra dwar il-link għar-reġistru nazzjonali fi żmien 30 jum mit-tnedija ta’ dak ir-reġistru. [Em. 69]
3.	L-Istati Membri għandhom jippermettu biss lill-produtturi jqiegħdu fis-suq għall-ewwel darba fit-territorju tagħhom il-prodotti tat-tessuti, il-prodotti relatati mat-tessuti u l-prodotti ta’ xedd is-saqajn elenkati fl-Anness IVc fejn huma jew, fil-każ ta’ awtorizzazzjoni, ir-rappreżentanti awtorizzati tagħhom għar-responsabbiltà estiża tal-produttur, ikunu rreġistrati f’dak l-Istat Membru.


4.	L-applikazzjoni għar-reġistrazzjoni għandha tinkludi l-informazzjoni li ġejja:
(a)	l-isem, it-trademark u l-ismijiet tad-ditti, fejn ikunu disponibbli, li bihom jopera l-produttur fl-Istat Membru u l-indirizz tal-produttur inklużi l-kodiċi postali u l-post, it-triq u n-numru, il-pajjiż, it-telefon, jekk ikun hemm, l-indirizz web u l-indirizz tal-posta elettronika, u l-isem tal-punt uniku ta’ kuntatt;
(b)	il-kodiċi ta’ identifikazzjoni nazzjonali tal-produttur, inkluż in-numru tar-reġistru kummerċjali tiegħu jew in-numru tar-reġistrazzjoni uffiċjali ekwivalenti u n-numru ta’ identifikazzjoni tat-taxxa tal-Unjoni jew nazzjonali;
(c)	il-kodiċijiet tan-Nomenklatura Magħquda tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn elenkati fl-Anness IVc li l-produttur ikun beħsiebu jqiegħed fis-suq għall-ewwel darba fit-territorju ta’ dak l-Istat Membru;


(d)	l-isem, il-kodiċi postali, il-post, it-triq u n-numru, il-pajjiż, it-telefon, l-indirizz web, l-indirizz tal-posta elettronika u l-kodiċi ta’ identifikazzjoni nazzjonali tal-organizzazzjoni b’kompetenza fil-qasam tar-responsabbiltà tal-produtturi, in-numru tar-reġistru kummerċjali jew numru tar-reġistrazzjoni uffiċjali ekwivalenti, in-numru ta’ identifikazzjoni tat-taxxa tal-Unjoni jew nazzjonali tal-organizzazzjoni b’kompetenza fil-qasam tar-responsabbiltà tal-produtturi, u l-mandat tal-produttur rappreżentat;
(e)	dikjarazzjoni mill-produttur jew mill-organizzazzjoni b’kompetenza fil-qasam tar-responsabbiltà tal-produtturi, li tiddikjara li l-informazzjoni pprovduta hija vera.
5.	L-Istati Membri għandhom jiżguraw li l-obbligi skont dan l-Artikolu jistgħu, f’isem il-produttur, jiġu ssodisfati minn organizzazzjoni b’kompetenza fil-qasam tar-responsabbiltà tal-produtturi.
Fejn produttur ikun nominat organizzazzjoni b’kompetenza fil-qasam tar-responsabbiltà tal-produtturi, l-obbligi skont dan l-Artikolu għandhom jiġu ssodisfati minn dik l-organizzazzjoni mutatis mutandis sakemm ma jkunx speċifikat mod ieħor mill-Istat Membru.


6.	L-Istati Membri għandhom jiżguraw li l-awtorità kompetenti:
(a)	tirċievi l-applikazzjonijiet għar-reġistrazzjoni tal-produtturi msemmija fil-paragrafu 2 permezz ta’ sistema elettronika tal-ipproċessar tad-data li d-dettalji tagħha għandhom ikunu disponibbli b’mod prominenti fuq is-sit web tal-awtoritajiet kompetenti; [Em. 70]
(b)	tagħti reġistrazzjonijiet u tipprovdi numru tar-reġistrazzjoni f’perjodu massimu ta’ 12-il ġimgħa mill-mument li tiġi pprovduta l-informazzjoni stabbilita fil-paragrafu 4;
(c)	tkun tista’ tistabbilixxi arranġamenti dettaljati fir-rigward tar-rekwiżiti u l-proċess tar-reġistrazzjoni mingħajr ma żżid rekwiżiti sostantivi ma’ dawk stabbiliti fil-paragrafu 4;
(d)	tkun tista’ titlob tariffi proporzjonati u bbażati fuq il-kostijiet mingħand il-produtturi għall-ipproċessar tal-applikazzjonijiet imsemmija fil-paragrafu 2.


7.	L-awtorità kompetenti tista’ tirrifjuta jew tirtira r-reġistrazzjoni tal-produttur meta l-informazzjoni deskritta fil-paragrafu 4 u l-evidenza dokumentarja relatata ma tiġix ipprovduta jew ma tkunx suffiċjenti jew meta l-produttur ma jkunx għadu jissodisfa r-rekwiżiti stabbiliti fil-paragrafu 4(d).
8.	L-Istati Membri għandhom jirrikjedu li l-produttur, jew, fejn applikabbli, l-organizzazzjoni b’kompetenza fil-qasam tar-responsabbiltà tal-produtturi tinnotifika lill-awtorità kompetenti mingħajr dewmien bla bżonn dwar kwalunkwe bidla fl-informazzjoni li tinsab fir-reġistrazzjoni f’konformità mal-paragrafu 4(d), u dwar kwalunkwe waqfien permanenti fir-rigward tat-tqegħid fis-suq għall-ewwel darba fit-territorju tal-Istat Membru tal-prodotti tat-tessuti u ta’ xedd is-saqajn imsemmija fir-reġistrazzjoni. Produttur għandu jiġi eskluż mir-reġistru tal-produtturi jekk huwa ma jkunx għadu jeżisti.
9.	Fejn L-informazzjoni fir-reġistru tal-produtturi ma tkunxgħandha tkun aċċessibbli għall-pubbliku, tista’ tinqara mill-magni, tista’ tiġi ssortjata u mfittxija, filwaqt li jiġu rrispettati l-istandards miftuħa għall-użu minn partijiet terzi. L-Istati Membri għandhom jiżguraw li l-fornituri ta’ pjattaformi online li jippermettu lill-konsumaturi jikkonkludu kuntratti mill-bogħod mal-produtturi jingħataw aċċess, b’xejn, għar-reġistru. [Em. 71]


9a.	Sa mhux aktar tard mill-31 ta’ Diċembru 2026, il-Kummissjoni għandha tivvaluta l-fattibbiltà tal-istabbiliment ta’ reġistru għall-Unjoni kollha għall-produtturi ta’ prodotti tat-tessuti, relatati mat-tessuti u tax-xedd is-saqajn elenkati fl-Anness IVc. Dik il-valutazzjoni għandha tinkludi l-benefiċċji, l-isfidi u l-kapaċità amministrattiva potenzjali meħtieġa għall-implimentazzjoni ta’ tali reġistru għall-Unjoni kollha. [Em. 72]
10.	Il-Kummissjoni għandha tadotta atti ta’ implimentazzjoni li jistabbilixxu l-format armonizzat għar-reġistrazzjoni fir-reġistru abbażi tar-rekwiżiti ta’ informazzjoni stabbiliti fil-paragrafu 4 ta’ dan l-Artikolu. Dawk l-atti ta’ implimentazzjoni għandhom jiġu adottati f’konformità mal-proċedura ta’ eżami msemmija fl-Artikolu 39(2).


Artikolu 22ba
Linji gwida ta’ rapportar għall-kumpaniji
Il-Kummissjoni għandha tiżviluppa linji gwida komprensivi għall-produtturi ta’ prodotti tat-tessuti, relatati mat-tessuti u taż-żraben biex jirrapportaw b’mod elettroniku lura lill-organizzazzjonijiet ta’ responsabbiltà tal-produtturi l-informazzjoni meħtieġa msemmija fl-Artikolu 22c(13) u l-Artikolu 22c(17). Dawk il-linji gwida għandhom jinkludu mill-inqas:
(a)	istruzzjonijiet ċari dwar l-iskedi ta’ rappurtar biex jinkoraġġixxu s-sottomissjoni u l-analiżi f’waqthom tad-data;
(b)	speċifikazzjonijiet għall-istruttura u l-format tar-rapportar tad-data biex jiġu żgurati l-uniformità, il-konsistenza, u l-faċilità tal-konsolidazzjoni tad-data għall-organizzazzjonijiet tar-responsabbiltà tal-produtturi. [Em. 73]


Artikolu 22c
Organizzazzjonijiet b’kompetenza fil-qasam tar-responsabbiltà tal-produtturi għat-tessuti
1.	L-Istati Membri għandhom jiżguraw li l-produtturi ta’ prodotti tat-tessuti, prodotti relatati mat-tessuti u prodotti ta’ xedd is-saqajn elenkati fl-Anness IVc jinnominaw organizzazzjoni b’kompetenza fil-qasam tar-responsabbiltà tal-produtturi biex twettaq l-obbligi ta’ responsabbiltà estiża tal-produttur tagħhom stabbiliti fl-Artikolu 22a f’isimhom.
2.	L-Istati Membri għandhom jirrikjedu li l-organizzazzjonijiet b’kompetenza fil-qasam tar-responsabbiltà tal-produtturi li jkun beħsiebhom iwettqu l-obbligi ta’ responsabbiltà estiża tal-produttur f’isem il-produtturi f’konformità mal-Artikoli 8a(3), 22a, 22b, 22d u dan l-Artikolu jiksbu awtorizzazzjoni minn awtorità kompetenti. Il-proċess ta’ awtorizzazzjoni għandu jinkludi: 
(a)	kriterji ċari għall-kwalifiki u l-kompetenzi tal-organizzazzjonijiet b’kompetenza fil-qasam tar-responsabbiltà tal-produtturi, inkluż li jiżguraw li jkollhom l-għarfien espert meħtieġ fl-immaniġġjar tal-iskart, is-sostenibbiltà u l-valutazzjoni tal-impatt ambjentali; 


(b)	proċeduri dettaljati għas-soluzzjoni ta’ tilwim jew kwistjonijiet li jistgħu jinqalgħu bejn l-organizzazzjonijiet b’kompetenza fil-qasam tar-responsabbiltà tal-produtturi u l-produtturi, inklużi mekkaniżmi għall-appell ta’ deċiżjonijiet. [Em. 74]
3.	L-Istati Membri għandhom jirrikjedu li l-organizzazzjonijiet b’kompetenza fil-qasam tar-responsabbiltà tal-produtturi jiżguraw li l-kontribuzzjonijiet finanzjarji mħallsa lilhom mill-produtturi ta’ prodotti tat-tessuti, prodotti relatati mat-tessuti u prodotti ta’ xedd is-saqajn elenkati fl-Anness IVc:
(a)	ikunu bbażati fuq il-piż u l-kwantità tal-prodotti kkonċernati u, għall-prodotti tat-tessuti elenkati fil-Parti 1 tal-Annessfl-Anness IVc, ikunu modulati abbażi tar-rekwiżiti tal-ekodisinn adottati skont ir-Regolament .../... tal-Parlament Ewropew u tal-Kunsill [L-Uffiċċju tal-Pubblikazzjonijiet għandu jdaħħal in-numru tas-serje għar-Regolament dwar l-Ekodisinn għal Prodotti Sostenibbli meta jiġi adottat]*** li huma l-aktar rilevanti għall-prevenzjoni tal-iskart tat-tessuti u għat-trattament tal-iskart tat-tessuti f’konformità mal-ġerarkija tal-iskart u l-metodoloġiji ta’ kejl korrispondenti għal dawk il-kriterji adottati skont dak ir-Regolament jew abbażi ta’ liġi oħra tal-Unjoni li tistabbilixxi kriterji ta’ sostenibbiltà u metodi ta’ kejl armonizzati għall-prodotti tat-tessuti, u li jiżguraw it-titjib tas-sostenibbiltà ambjentali u ċ-ċirkolarità tat-tessuti; [Em. 75]


(b)	jiġu aġġustati biex jitqies kwalunkwe dħul mill-organizzazzjonijiet b’kompetenza fil-qasam tar-responsabbiltà tal-produtturi mill-użu mill-ġdid, it-tħejjija għall-użu mill-ġdid jew mill-valur tal-materja prima sekondarja mit-tessuti ta’ skart riċiklati;
(c)	jiżguraw it-trattament ugwali tal-produtturi irrispettivament mill-oriġini jew id-daqs tagħhom, mingħajr ma jpoġġu piż sproporzjonat fuq il-produtturi, inklużi l-intrapriżi żgħar u ta’ daqs medju, ta’ kwantitajiet żgħar ta’ prodotti tat-tessuti, prodotti relatati mat-tessuti u prodotti ta’ xedd is-saqajn elenkati fl-Anness IVc.
4.	Fejn ikun meħtieġ biex tiġi evitata d-distorsjoni tas-suq intern u tiġi żgurata l-konsistenza mar-rekwiżiti tal-ekodisinn adottati skont l-Artikolu 4 li jinqaramoqri flimkien mal-Artikolu 5 tar-Regolament.../... [L-Uffiċċju tal-Pubblikazzjonijiet għandu jdaħħalidaħħal in-numru tas-serje għar-Regolament dwar l-Ekodisinn għal Prodotti Sostenibbli meta jiġi adottat], il-Kummissjoni tista’għandha tadotta atti ta’ implimentazzjoni li jistabbilixxu l-kriterji ta’ modulazzjoni tat-tariffi għall-applikazzjoni tal-punt (a) tal-paragrafu 3(a)3 ta’ dan l-Artikolu. Dak l-att ta’ implimentazzjoni ma għandux jikkonċerna d-determinazzjoni preċiża tal-livell tal-kontribuzzjonijiet u għandu jiġi adottat f’konformità mal-proċedura ta’ eżami msemmija fl-Artikolu 39(2) ta’ din id-Direttiva. [Em. 76]


5.	L-Istati Membri għandhom jiżguraw li l-organizzazzjonijiet b’kompetenza fil-qasam tar-responsabbiltà tal-produtturi jistabbilixxu sistema ta’ ġbir separat għall-prodotti tat-tessuti, għall-prodotti relatati mat-tessuti u għall-prodotti ta’ xedd is-saqajn użati u ta’ skart elenkati fl-Anness IVc, irrispettivament min-natura, mill-kompożizzjoni tal-materjali, mill-kundizzjoni, mill-isem, mill-marka, mit-trademark jew mill-oriġini tagħhom, fit-territorju ta’ Stat Membru fejn huma jqiegħdu dawk il-prodotti fis-suq għall-ewwel darba. Is-sistema ta’ ġbir separat għandha:
(a)	toffri l-ġbir ta’ dawn il-prodotti tat-tessuti, il-prodotti relatati mat-tessuti u l-prodotti ta’ xedd is-saqajn użati u ta’ skart lill-entitajiet imsemmija fil-paragrafu 6(a), u tipprevedi l-arranġamenti prattiċi meħtieġa għall-ġbir u għat-trasport ta’ dawn il-prodotti tat-tessuti, il-prodotti relatati mat-tessuti u l-prodotti ta’ xedd is-saqajn użati u ta’ skart, inkluż il-forniment, b’xejn, ta’ kontenituri xierqa għall-ġbir u għat-trasport lejn il-punti ta’ ġbir konnessi (“punti ta’ ġbir konnessi”);


(b)	tiżgura l-ġbir, b’xejnbi skeda adattabbli li taġġusta d-domanda, mingħajr ħlas, ta’ dawn il-prodotti tat-tessuti, il-prodotti relatati mat-tessuti u l-prodotti ta’ xedd is-saqajn użati u ta’ skart miġbura fil-punti ta’ ġbir konnessi, bi frekwenza li tkun proporzjonata għaż-żona koperta u l-volum ta’ dawn il-prodotti tat-tessuti u l-prodotti ta’ xedd is-saqajn użati u ta’ skart li normalment jinġabru permezz ta’ dawk il-punti ta’ ġbir; [Em. 77]
(c)	tiżgura l-ġbir, b’xejn, tal-iskart iġġenerat mill-intrapriżi soċjali u minn operaturi oħra mhux tal-iskart minn dawn il-prodotti tat-tessuti, il-prodotti relatati mat-tessuti u l-prodotti ta’ xedd is-saqajn miġbura permezz tal-punti ta’ ġbir konnessi kif ukoll jippromwovu l-koordinazzjoni sħiħa bejn l-intrapriżi soċjali u l-organizzazzjonijiet b’kompetenza fil-qasam tar-responsabbiltà tal-produtturi. [Em. 78]
Kwalunkwe koordinazzjoni fost l-organizzazzjonijiet b’kompetenza fil-qasam tar-responsabbiltà tal-produtturi tibqa’ soġġetta għar-regoli tal-kompetizzjoni tal-Unjoni.


6.	L-Istati Membri għandhom jiżguraw li s-sistema ta’ ġbir imsemmija fil-paragrafu 5:
(a)	tikkonsisti f’punti ta’ ġbir stabbiliti mill-organizzazzjonijiet b’kompetenza fil-qasam tar-responsabbiltà tal-produtturi u l-operaturi tal-immaniġġar tal-iskart f’isimhom f’kooperazzjoni ma’ wieħed jew aktar minn dawn li ġejjin: intrapriżi soċjali u entitajiet tal-ekonomija soċjali, distributuri, awtoritajiet pubbliċi jew partijiet terzi li jwettqu l-ġbir f’isimhom ta’ prodotti tat-tessuti, ta’ prodotti relatati mat-tessuti u ta’ prodotti ta’ xedd is-saqajn użati u ta’ skart elenkati fl-Anness IVc, u punti ta’ ġbir oħra volontarji;
(b)	tkopri t-territorju kollu tal-Istat Membru b’kont meħud tad-daqs u tad-densità tal-popolazzjoni, tal-volum mistenni ta’ prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn użati u ta’ skart elenkati fl-Anness IVc, tal-aċċessibbiltà u tal-viċinanza għall-utenti finali, li ma tkunx limitata għal żoni fejn il-ġbir u l-ġestjoni sussegwenti ta’ dawk il-prodotti jkunu bi profitt;
(c)	iżżomm żieda sostnuta tar-rata ta’ ġbir separat biex jinkisbu livelli teknikament fattibbli filwaqt li jitqiesu l-prattiki tajbin.


7.	L-Istati Membri għandhom jiżguraw li r-rata ta’ ġbir imsemmija fil-paragrafu 6(c) tiġi kkalkulata f’konformità mal-paragrafi 8 u 9.
8.	Ir-rata ta’ ġbir separat imsemmija fil-paragrafu 6(c) għandha tiġi kkalkolata bħala l-perċentwal miksub bid-diviżjoni tal-piż ta’ prodotti tat-tessuti ta’ skart, ta’ prodotti relatati mat-tessuti u ta’ prodotti ta’ xedd is-saqajn elenkati fl-Anness IVc miġbura f’konformità mal-paragrafu 5 f’sena kalendarja partikolari fi Stat Membru bil-piż ta’ dawn il-prodotti tat-tessuti ta’ skart, tal-prodotti relatati mat-tessuti u tal-prodotti ta’ xedd is-saqajn li jiġi ġġenerat u miġbur bħala skart muniċipali mħallatjkunu disponibbli fis-suq f’sena kalendarja partikolari fi Stat Membru. [Em. 79]
9.	Sa ... [12-il xahar mid-dħul fis-seħħ ta’ din id-Direttiva emendatorja] il-Kummissjoni għandha tadotta atti ta’ implimentazzjonidelegati li jistabbilixxu l-metodoloġija għall-kalkolu u għall-verifika tar-rata ta’ ġbir separat msemmija fil-paragrafu 6(c) ta’ dan l-Artikolu. Dak l-att ta’ implimentazzjonidelegat għandu jiġi adottat f’konformità mal-proċedura ta’ eżami msemmija fl-Artikolu 39(2)38a. [Em. 80]


10.	L-Istati Membri għandhom jiżguraw li l-organizzazzjonijiet b’kompetenza fil-qasam tar-responsabbiltà tal-produtturi ma jkunux jistgħu jirrifjutaw il-parteċipazzjoni tal-awtoritajiet pubbliċi lokali kif ukoll ta’ intrapriżi soċjali u ta’ operaturi oħra ta’ tħejjija għall-użu mill-ġdid jew tal-użu mill-ġdid fis-sistema ta’ ġbir separat stabbilita skont il-paragrafu 5. [Em. 81]
11.	Mingħajr preġudizzju għall-paragrafu 5(a) u (b), u l-paragrafu 6(a), l-Istati Membri għandhom jiżguraw li l-intrapriżi soċjali jkunu jistgħu jżommu u joperaw il-punti ta’ ġbir separat tagħhom u li jingħataw trattament ugwali jew preferenzjali fil-post tal-punti ta’ ġbir separat. L-Istati Membri għandhom jiżguraw li l-awtoritajiet lokali, l-intrapriżi soċjali u l-entitajiet tal-ekonomija soċjali li jkunu parti mill-punti ta’ ġbir konnessi f’konformità mal-paragrafu 6(a) ma jkunux meħtieġa jgħaddu l-prodotti tat-tessuti, il-prodotti relatati mat-tessuti u l-prodotti ta’ xedd is-saqajn użati u ta’ skart miġbura, elenkati fl-Anness IVc lill-organizzazzjoni b’kompetenza fil-qasam tar-responsabbiltà tal-produtturi. [Em. 82]
12.	L-Istati Membri għandhom jiżguraw li l-punti ta’ ġbir stabbiliti f’konformità mal-paragrafi 5, 6 u 11 ma jkunuxjkunu soġġetti għar-rekwiżiti ta’ reġistrazzjoni jewu ta’ permess ta’ din id-Direttiva. [Em. 83]


13.	L-Istati Membri għandhom jiżguraw li, minbarra l-informazzjoni msemmija fl-Artikolu 8a(2), l-organizzazzjonijiet b’kompetenza fil-qasam tar-responsabbiltà tal-produtturi jqiegħdu għad-dispożizzjoni tal-utenti finali, b’mod partikolari għall-konsumaturi, l-informazzjoni li ġejja dwar il-konsum sostenibbli, l-użu mill-ġdid u l-ġestjoni fi tmiem il-ħajja tat-tessuti u tax-xedd is-saqajn fir-rigward tal-prodotti tat-tessuti, il-prodotti relatati mat-tessuti u l-prodotti ta’ xedd is-saqajn elenkati fl-Anness IVc li l-produtturi jqiegħdu għad-dispożizzjoni fit-territorju ta’ Stat Membru:
(a)	ir-rwol tal-konsumaturi biex jikkontribwixxu għall-prevenzjoni tal-iskart, inkluż kwalunkwe l-aħjar prattika, b’mod partikolari billi jitrawmu mudelli ta’ konsum sostenibbli u tiġi promossa kura tajba tal-prodotti waqt l-użu;
(b)	l-arranġamenti għall-użu mill-ġdid u t-tiswija disponibbli għat-tessuti u għax-xedd is-saqajn, inkluż il-post tal-punti ta’ ġbir u kif għandhom jingħataw b’donazzjoni t-tessuti b’mod korrett; [Em. 84]
(c)	ir-rwol tal-konsumaturi biex jikkontribwixxu b’mod korrett għall-ġbir separat tat-tessuti u tax-xedd is-saqajn użati u ta’ skart; [Em. 85]


(d)	l-impatt fuq l-ambjent, is-saħħa tal-bniedem kif ukoll id-drittijiet soċjali u tal-bniedem tal-produzzjoni tat-tessuti, b’mod partikolari l-prattiki tal-moda mgħaġġla u l-konsum, ir-riċiklaġġ u rkupru u rimi ieħor u l-iskartar mhux xieraq tal-iskart tat-tessuti u tax-xedd is-saqajn, bħar-rimi jew l-iskartar fl-iskart muniċipali mħallat.
14.	L-Istati Membri għandhom jiżguraw li l-organizzazzjoni b’kompetenza fil-qasam tar-responsabbiltà tal-produtturi tipprovdi l-informazzjoni msemmija fil-paragrafu 13 fuq bażi regolari, li l-informazzjoni tkun aġġornata fil-punt tal-bejgħ u ssir aċċessibbliu tiġi pprovduta permezz ta’tal-mezzi li ġejjin, iżda mhux limitata għalihom: [Em. 86]
(a)	sit web aċċessibbli għall-pubbliku u faċli għall-utent jew mezz ieħor ta’ komunikazzjoni elettronika; [Em. 87]
(b)	informazzjoni fl-ispazji pubbliċi u fil-punt ta’ ġbir; [Em. 88]
(c)	l-involviment tal-komunità permezz ta’ programmi u kampanji edukattivi; [Em. 89]
(d)	is-sinjalar b’lingwa, jew b’lingwi, li jistgħu jinftiehmu faċilment mill-utenti u mill-konsumaturi.


15.	Fejn, fi Stat Membru, diversi organizzazzjonijiet b’kompetenza fil-qasam tar-responsabbiltà tal-produtturi jkunu awtorizzati jwettqu l-obbligi ta’ responsabbiltà estiża tal-produttur f’isem il-produtturi, l-Istati Membri għandhom jiżguraw li dawn ikopru t-territorju kollu tal-Istat Membru, bil-għan ta’ kwalità tas-servizz uniformi fit-territorju kollu tas-sistema ta’ ġbir separat għall-prodotti tat-tessuti, għall-prodotti relatati mat-tessuti u għall-prodotti ta’ xedd is-saqajn użati u ta’ skart elenkati fl-Anness IVc. L-Istati Membri, inklużi dawk fejn organizzazzjoni waħda biss b’kompetenza fil-qasam tar-responsabbiltà tal-produtturi tkun awtorizzata tissodisfa l-obbligi ta’ responsabbiltà estiża tal-produttur f’isem il-produtturi, għandhom jinkarigaw lill-awtorità kompetenti jew jaħtru parti terza indipendenti biex tissorvelja li l-organizzazzjonijiet b’kompetenza fil-qasam tar-responsabbiltà tal-produtturi jwettqu l-obbligi tagħhom b’mod koordinat u f’konformità mar-regoli tal-kompetizzjoni tal-Unjoni. [Em. 90]
16.	L-Istati Membri għandhom jirrikjedu li l-organizzazzjonijiet b’kompetenza fil-qasam tar-responsabbiltà tal-produtturi jiżguraw il-kunfidenzjalità tad-data fil-pussess tagħhom fir-rigward tal-informazzjoni proprjetarja jew tal-informazzjoni direttament attribwibbli lil produtturi individwali jew lir-rappreżentanti awtorizzati tagħhom. Dik il-kunfidenzjalità għandha tinżamm matul il-proċessi kollha tat-trattament, tal-ħżin u tar-rapportar tad-data, b’miżuri ta’ sigurtà robusti u standards tal-protezzjoni tad-data stabbiliti biex jiġi pprevenut aċċess mhux awtorizzat jew ksur potenzjali tad-data. [Em. 91]


17.	L-Istati Membri għandhom jiżguraw li l-organizzazzjonijiet b’kompetenza fil-qasam tar-responsabbiltà tal-produtturi jippubblikaw fuq is-siti web tagħhom, minbarra l-informazzjoni msemmija fl-Artikolu 8a(3)(e):
(a)	mill-anqas kull sena, soġġett għall-kunfidenzjalità kummerċjali u industrijali, l-informazzjoni dwar l-ammont u l-piż ta’ prodotti introdotti fis-suq, ir-rata tal-ġbir separat tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn użati u ta’ skart elenkati fl-Anness IVc, inklużi prodotti mhux mibjugħa bħal dawn u l-kwantitajiet ta’ skart tat-tessuti miġbur minn intrapriżi soċjali, dwar ir-rati tal-użu mill-ġdid, it-tħejjija għall-użu mill-ġdid u r-riċiklaġġ, li tispeċifika separatament ir-rata ta’ riċiklaġġ mill-fibra għall-fibra, miksuba mill-organizzazzjoni b’kompetenza fil-qasam tar-responsabbiltà tal-produtturi, u dwar ir-rati ta’ rkupru, rimi u esportazzjonijiet oħra; [Em. 92]
(b)	informazzjoni dwar il-proċedura tal-għażla għall-operaturi tal-immaniġġar tal-iskart magħżula f’konformità mal-paragrafu 18.


(ba)	data ċara u konċiża dwar l-impatt ambjentali tal-prodotti tat-tessuti, dawk relatati mat-tessuti u max-xedd is-saqajn, inkluż l-impatt fuq l-ambjent u s-saħħa tal-bniedem, b’mod partikolari fir-rigward tal-prattiki u l-konsum tal-moda mgħaġġla, ir-riċiklaġġ u rkupru ieħor, u r-rimi; dik l-informazzjoni għandha tindirizza wkoll ir-rimi mhux xieraq tat-tessuti ta’ skart u tax-xedd is-saqajn, bħar-rimi taż-żibel jew ir-rimi fi skart muniċipali mħallat, u l-passi meħuda biex jittaffew dawn l-impatti. [Em. 93]
18.	L-Istati Membri għandhom jiżguraw li l-organizzazzjonijiet b’kompetenza fil-qasam tar-responsabbiltà tal-produtturi jipprevedu proċedura tal-għażla trasparenti u mhux diskriminatorja għall-operaturi tal-immaniġġar tal-iskart, ibbażata fuq kriterji ċari, ġusti u trasparenti tal-għoti, mingħajr ma jpoġġu ebda piż sproporzjonat fuq l-intrapriżi żgħar u ta’ daqs medju biex jakkwistaw servizzi tal-immaniġġar tal-iskart mill-operaturi(SMEs), filwaqt li jikkunsidraw ir-realtajiet operattivi tal-operaturi tal-immaniġġar tal-iskart imsemmija fil-paragrafu 6(a) u mill-operaturiu tiżgura aċċess ekwu għas-servizzi tal-immaniġġar tal-iskart biex iwettqu trattament sussegwenti tal-iskart. [Em. 94]


19.	L-Istati Membri għandhom jiżguraw li l-organizzazzjonijiet b’kompetenza fil-qasam tar-responsabbiltà tal-produtturi jirrikjedu r-rapportar tad-data mill-produtturi dwar il-prodotti tat-tessuti, il-prodotti relatati mat-tessuti u l-prodotti ta’ xedd is-saqajn elenkati fl-Anness IVc li jqiegħdu fis-suq fuq bażi annwali.
Artikolu 22d
Immaniġġar tal-iskart tat-tessuti
1.	L-Istati Membri għandhom jiżguraw, sal-1 ta’ Jannar 2025 u soġġett għall-Artikolu 10(2) u (3), il-ġbir separat tat-tessuti għall-użu mill-ġdid, għat-tħejjija għall-użu mill-ġdid u għar-riċiklaġġ. [Em. 95]


2.	L-Istati Membri għandhom jiżguraw li l-infrastruttura u l-operazzjonijiet tal-ġbir, tat-tagħbija u tal-ħatt, tat-trasport u tal-ħżin, kif ukoll il-proċessi l-oħra kollha u ta’ mmaniġġar ieħor tal-iskart tat-tessuti, inkluż f’operazzjonijietl-operazzjonijiet sussegwenti ta’ separazzjoni u ta’ trattament, jirċievu protezzjoni adegwata mill-kundizzjonijiet ħżiena tat-temp u sorsi potenzjali oħra ta’ kontaminazzjoni bħal sustanzi niġġiesa, sustanzi kimiċi jew materjali perikolużi biex jiġu evitati l-ħsara u l-kontaminazzjoni kroċjata tal-prodotti tat-tessuti użati miġbura u l-iskart tal-prodotti tat-tessuti. It-tessuti użati u t-tessuti ta’ skart miġbura separatament għandhom ikunu soġġetti għal proċess rigoruż u professjonali ta’ skrinjar fil-punt tal-ġbir separat biex jiġu identifikati u jitneħħew. Dak l-iskrinjar għandu jidentifika u jneħħi oġġetti jew materjali jew sustanzi mhux fil-mira, kif ukoll sustanzi li jkunu sorssorsi potenzjali ta’ kontaminazzjoni. [Em. 96]


3.	L-Istati Membri għandhom jiżguraw li l-prodotti tat-tessuti, il-prodotti relatati mat-tessuti u l-prodotti ta’ xedd is-saqajn użati u ta’ skart li jinġabru separatament f’konformità mal-Artikolu 22c(5) jitqiesu bħala skart mal-ġbir.
Fir-rigward tat-tessuti għajr il-prodotti elenkati fl-Anness IVc, kif ukoll il-prodotti tat-tessuti, il-prodotti relatati mat-tessuti, u l-prodotti ta’ xedd is-saqajn mhux mibjugħa elenkati fl-Anness IVc, l-Istati Membri għandhom jiżguraw li l-frazzjonijiet differenti tal-materjali tat-tessuti u tal-oġġetti tat-tessuti jinżammu separati fil-punt tal-ġenerazzjoni tal-iskart meta din is-separazzjoni tiffaċilita l-użu mill-ġdid, it-tħejjija għall-użu mill-ġdid, jew ir-riċiklaġġ sussegwenti. Dik is-separazzjoni għandha titwettaq b’mod effiċjenti biex jiġu massimizzati l-irkupru tar-riżorsi u l-benefiċċji ambjentali, inkluż ir-riċiklaġġ mill-fibra għall-fibra fejn il-progress teknoloġiku jippermetti u b’mod kosteffettiv. [Em. 97]


4.	L-Istati Membri għandhom jiżguraw li l-prodotti tat-tessuti, il-prodotti relatati mat-tessuti u l-prodotti ta’ xedd is-saqajn użati u ta’ skart li jinġabru separatament f’konformità mal-Artikolu 22c(5), ikunu soġġetti għal operazzjonijiet ta’ separazzjoni biex jiġi żgurat it-trattament f’konformità mal-ġerarkija tal-iskart stabbilita fl-Artikolu 4(1).
5.	L-Istati Membri għandhom jiżguraw li l-operazzjonijiet ta’ separazzjoni ta’ prodotti tat-tessuti, prodotti relatati mat-tessuti u prodotti ta’ xedd is-saqajn użati u ta’ skart li jinġabru separatament f’konformità mal-Artikolu 22c(5) jikkonformaw mar-rekwiżiti li ġejjin:
(a)	l-operazzjoni tas-separazzjoni għandha tiġġenera tessuti għall-użu mill-ġdid u t-tħejjija għall-użu mill-ġdid;
(b)	l-operazzjonijiet tas-separazzjoni għall-użu mill-ġdid jisseparaw l-oġġetti tat-tessuti f’livell xieraq ta’ granularità, li jippermetti s-separazzjoni ta’ oġġett oġġett, billi jisseparaw il-frazzjonijiet li jkunu tajbin għall-użu mill-ġdid dirett minn dawk li għandhom ikunu soġġetti għal aktar operazzjonijiet ta’ tħejjija għall-użu mill-ġdid, jimmiraw suq speċifiku ta’ użu mill-ġdid billi japplikaw kriterji ta’ separazzjoni aġġornati rilevanti għas-suq riċeventi; [Em. 98]


(c)	l-oġġetti li jiġu vvalutati bħala mhux xierqa għall-użu mill-ġdid jiġu magħżula għar-riċiklaġġ u, fejn il-progress teknoloġiku jippermetti, speċifikament għar-riċiklaġġf’konformità mal-ġerarkija tal-iskart stabbilita fl-Artikolu 4(1), jagħtu prijorità lill-aġġornament u r-riproduzzjoni fuq ir-riċiklaġġ mill-fibra għall-fibra. [Em. 99]
(d)	l-output tal-operazzjonijiet ta’ separazzjoni u ta’ rkupru sussegwenti destinat għall-użu mill-ġdid jissodisfa l-kriterji biex ma jibqax jitqies bħala skart, kif imsemmi fl-Artikolu 6.
L-Istati Membri jistgħu jistabbilixxu mekkaniżmi għall-monitoraġġ u l-awditjar regolari tal-operazzjonijiet ta’ separazzjoni biex jiżguraw il-konformità mar-rekwiżiti stipulati fil-punti (a), (b), (c), u (d). [Em. 100]
5a.	L-operazzjoni ta’ separazzjoni għandha ssegwi l-prinċipju tal-prossimità, tagħti prijorità lis-separazzjoni lokali u timminimizza l-impatti ambjentali mit-trasport. [Em. 101]


6.	Sal-31 ta’ Diċembru 2025 u kull ħamestliet snin wara dan, l-Istati Membri għandhom iwettqu stħarriġ dwar il-kompożizzjoni tal-iskart muniċipali mħallat miġbur biex jiddeterminaw is-sehem u l-kompożizzjoni skont l-Anness IVc tat-tessuti ta’ skart fih. L-Istati Membri għandhom jiżguraw li, abbażi tal-informazzjoni miksuba, l-awtoritajiet kompetenti jkunu jistgħu jirrikjedu li l-organizzazzjonijiet b’kompetenza fil-qasam tar-responsabbiltà tal-produtturi jieħdu azzjoni korrettiva biex iżidu n-network tagħhom ta’ punti ta’ ġbir u jwettqu kampanji ta’ informazzjoni f’konformità mal-Artikolu 22c(13) u (14). L-Istati Membri għandhom jiżguraw li r-riżultati ta’ dan l-istħarriġ ikunu disponibbli għall-pubbliku. [Em. 102]
7.	L-Istati Membri għandhom jiżguraw li, sabiex issir distinzjoni bejn it-tessuti użati u t-tessuti tażta’ skart, il-vjeġġi tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn użati li jkunu ssuspettati li huma skart jistgħugħandhom jiġu spezzjonati mill-awtoritajiet kompetenti tal-Istati Membri għall-konformità mar-rekwiżiti minimi stabbiliti fil-paragrafi 8 u 9 għall-vjeġġi tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn użati elenkati fl-Anness IVc u jiġu mmonitorjati kif xieraq. [Em. 103]


8.	L-Istati Membri għandhom jiżguraw li l-vjeġġi rranġati fuq bażi professjonali tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn użati jikkonformaw mar-rekwiżiti minimi ta’ żamma tar-rekords stabbiliti fil-paragrafu 9 u jkunu akkumpanjati tal-anqas mill-informazzjoni li ġejja:
(a)	kopja tal-fattura u tal-kuntratt relatat mal-bejgħ jew mat-trasferiment tas-sjieda tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn li tiddikjara li dawn ikunu destinati għall-użu mill-ġdid dirett u li huma tajbin għall-użu mill-ġdid dirett;
(b)	evidenza ta’ operazzjoni ta’ separazzjoni minn qabel imwettqa f’konformità ma’ dan l-Artikolu u, fejn ikunu disponibbli, il-kriterji adottati skont l-Artikolu 6(2), fil-forma ta’ kopja tar-rekords dwar kull balla fil-konsenja u protokoll li jkun fih l-informazzjoni kollha tar-rekords skont il-paragrafu 9;


(c)	dikjarazzjoni magħmula mill-persuna fiżika jew ġuridika fil-pussess tal-prodotti tat-tessuti, tal-prodotti relatati mat-tessuti jew tal-prodotti ta’ xedd is-saqajn użati li tirranġa, fuq bażi professjonali, it-trasport tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn użati li l-ebda materjal fil-kunsinna ma jkun skart kif definit fl-Artikolu 3(1);
(d)	protezzjoni xierqa kontra l-ħsara waqt it-trasport, it-tagħbija u l-ħatt, b’mod partikolari, permezz ta’ imballaġġ suffiċjenti u stivar xieraq tat-tagħbija, filwaqt li jiġi żgurat li l-integrità u l-kwalità tat-tessuti għall-użu mill-ġdid jinżammu matul il-proċess kollu tat-trasport. [Em. 104]
9.	L-Istati Membri għandhom jiżguraw li l-vjeġġi tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn użati jikkonformaw mar-rekwiżiti minimi ta’ żamma tar-rekords li ġejjin:
(a)	ir-rekord tal-operazzjonijiet ta’ separazzjoni jew ta’ tħejjija għall-użu mill-ġdid għandu jitwaħħal b’mod sikur iżda mhux permanenti fuq l-imballaġġ; [Em. 105]


(b)	ir-rekord għandu jkun fih l-informazzjoni li ġejja:
(1)	deskrizzjoni tal-oġġett jewkomprensiva tal-oġġetti preżenti fil-balla li tirrifletti l-granularità tal-għażla l-aktar dettaljata li l-oġġetti tat-tessuti jkunu għaddew minnha matul l-operazzjonijiet ta’ separazzjoni jew ta’ tħejjija għall-użu mill-ġdid. Dik id-deskrizzjoni għandha tinkludi, iżda ma tkunx limitata għal, it-tip bħat-tip ta’ ħwejjeġ, id-daqs, il-kulur, il-ġeneru, il-kompożizzjoni tal-materjali, u kwalunkwe karatteristika rilevanti oħra li tikkontribwixxi għal użu mill-ġdid u riċiklaġġ effiċjenti; [Em. 106]
(2)	l-isem u l-indirizz tal-kumpanija responsabbli għas-separazzjoni finali jew għat-tħejjija għall-użu mill-ġdid, filwaqt li jiġu żgurati t-trasparenza fil-proċess u l-obbligu ta’ rendikont għall-kwalità tal-oġġetti. [Em. 107]


10.	L-Istati Membri għandhom jiżguraw li, fejn l-awtoritajiet kompetenti fi Stat Membru jistabbilixxu li vjeġġ maħsub tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn użati jkun jikkonsisti fi skart, il-kostijiet tal-analiżijiet, tal-ispezzjonijiet u tal-ħażna xierqa tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn li jkunu ssuspettati li huma skart jistgħu jiġu mitluba lill-produtturi tal-prodotti tat-tessuti, tal-prodotti relatati mat-tessuti u tal-prodotti ta’ xedd is-saqajn elenkati fl-Anness IVc, lill-partijiet terzi li jaġixxu f’isimhom jew lil persuni oħra li jirranġaw il-vjeġġ.
10a.	Skont ir-Regolament (KE) Nru 1013/2006 tal-Parlament Ewropew u tal-Kunsill****, kif emendat bir-Regolament (UE) ... / ... tal-Parlament Ewropew u tal-Kunsill [L-Uffiċċju tal-Pubblikazzjonijiet: idaħħal in-numru tas-serje għar-reviżjoni tar-Regolament dwar Vjeġġi ta’ Skart meta jiġi adottat]*****, it-tessuti tal-iskart ma għandhomx jitħalltu ma’ prodotti tat-tessuti użati. [Em. 108]


10b.	L-Istati Membri għandhom jiżguraw li l-vjeġġ ta’ prodotti tat-tessuti użati lejn pajjiżi terzi ikun konformi mal-leġiżlazzjoni nazzjonali ta’ dawk il-pajjiżi terzi relatata mal-protezzjoni ambjentali, l-ordni pubbliku, is-sigurtà pubblika jew il-protezzjoni tas-saħħa. [Em. 109]
10c.	Sal-31 ta’ Diċembru 2025, il-Kummissjoni għandha tiżviluppa studju biex tivvaluta l-applikazzjoni tal-kriterji ta’ tmiem tal-istadju tal-iskart stabbiliti fl-Artikolu 6 ta’ din id-Direttiva għall-polimeri tal-plastik li normalment jinstabu fl-iskart solidu fil-baħar, inkluż il-poliammid.
Meta xieraq, il-Kummissjoni għandha tadotta atti ta’ implimentazzjoni biex tistabbilixxi miżuri dettaljati dwar l-applikazzjoni uniformi tal-kriterji ta’ tmiem tal-istadju tal-iskart għall-iskart fil-baħar fl-Unjoni kollha, filwaqt li tqis l-aħjar prattiki diġà stabbiliti mill-Istati Membri. [Em. 110]


Artikolu 22da
Miri għat-tnaqqis tal-iskart tat-tessuti
1.	Sat-30 ta’ Ġunju 2025, il-Kummissjoni għandha twettaq valutazzjoni dwar il-livelli xierqa għall-istabbiliment ta’ miri għall-2032 dwar it-tnaqqis tal-iskart tat-tessuti, li għandha tinkludi livelli ta’ rati ta’ ġbir, it-tħejjija għall-użu mill-ġdid, l-użu mill-ġdid, ir-riċiklaġġ tat-tessuti u l-eliminazzjoni gradwali tar-rimi f’landfills tat-tessuti. Il-valutazzjoni għandha tinkludi wkoll analiżi tal-livell tal-esportazzjonijiet tat-tessuti użati lejn pajjiżi terzi u tal-estensjoni tar-responsabbiltà tal-produtturi għal dawk l-esportazzjonijiet. Għal dak il-għan, il-Kummissjoni għandha tippreżenta rapport, akkumpanjat, meta xieraq, minn proposta leġiżlattiva, lill-Parlament Ewropew u lill-Kunsill. [Em. 111]
__________________________
*	Ir-Regolament (UE) 2016/425 tal-Parlament Ewropew u tal-Kunsill tad-9 ta’ Marzu 2016 dwar tagħmir ta’ protezzjoni personali u li jħassar id-Direttiva tal-Kunsill 89/686/KEE (ĠU L 81, 31.3.2016, p. 51).
** Ir-Regolament tal-Kunsill (KEE) Nru 2658/87, tat-23 ta’ Lulju, 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1).
*** Ir-Regolament …/… (ĠU …..p. ) [L-Uffiċċju tal-Pubblikazzjonijiet għandu jdaħħal id-dettalji tal-pubblikazzjoni għar-Regolament dwar l-Ekodisinn għal Prodotti Sostenibbli];
****	Ir-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjeġġi ta’ skart (ĠU L 190, 12.7.2006, p. 1).
*****	Ir-Regolament tal-Parlament Ewropew u tal-Kunsill dwar vjeġġi ta’ skart u li jemenda r-Regolamenti (UE) Nru 1257/2013 u (UE) Nru 2020/1056, COM(2021) 709 final.”;


(8)	fl-Artikolu 29, jitħassar il-paragrafu 2a.
(9)	jiddaħħal l-Artikolu 29a li ġej:
“Artikolu 29a
Programmi għall-prevenzjoni tal-iskart tal-ikel
1.	Sa [L-Uffiċċju tal-Pubblikazzjonijiet għandu jdaħħal id-data ta’ sentejn wara d-dħul fis-seħħ ta’ din id-Direttiva emendatorja], l-Istati Membri għandhom jirrieżaminaw u jadattaw il-programmi tagħhom għall-prevenzjoni tal-iskart tal-ikel, bil-għan li jintlaħqu l-miri previsti fl-Artikolu 9a(4). Dawk il-programmi għandhom tal-anqas jinkludu l-miżuri stabbiliti fl-Artikolu 9(1) u 9a(1)) u, fejn ikun rilevanti, il-miżuri elenkati fl-Annessi IV u IVa.
2.	Kull Stat Membru għandu jinnominaw l-awtoritajiet kompetenti responsabbli għall-koordinazzjoni tal-miżuri għat-tnaqqis tal-iskart tal-ikel implimentati sabiex tintlaħaq il-mira stabbilita fl-Artikolu 9a(4) u jinforma b’dan lill-Kummissjoni sa [L-Uffiċċju tal-Pubblikazzjonijiet għandu jdaħħal id-data ta’ fi żmien tliet xhur wara d-dħul fis-seħħ ta’ din id-Direttiva emendatorja]. Il-Kummissjoni għandha sussegwentement tippubblika dik l-informazzjoni fuq is-sit web rilevanti tal-UE.;”


(10)	L-Artikolu 37 huwa emendat kif ġej:
(a)	fil-paragrafu 3, l-ewwel subparagrafu huwa sostitwit b’dan li ġej:
“Kull sena l-Istati Membri għandhom jirrapportaw d-data dwar l-implimentazzjoni tal-Artikolu 9(4) u d-data msemmija fl-Artikolu 22c(17)(a) lill-Aġenzija Ewropea għall-Ambjent. L-Istati Membri ma għandhomx ikunu meħtieġa jirrapportaw data kwantitattiva dwar l-użu mill-ġdid tat-tessuti skont l-Artikolu 9(4). Kull sena l-Istati Membri għandhom jirrapportaw id-data dwar l-implimentazzjoni tal-Artikolu 9a(2) lill-Kummissjoni.;”


(b)	il-paragrafu 7 huwa sostitwit b’dan li ġej:
“7.	 Il-Kummissjoni għandha tadotta atti ta’ implimentazzjoni li jistabbilixxu l-format għar-rapportar tad-data msemmija fil-paragrafi 1, 3, 4 u 5 ta’ dan l-Artikolu. Għall-finijiet tar-rapportar dwar l-implimentazzjoni tal-Artikolu 11(2)(a) u (b), l-Istati Membri għandhom jużaw il-format stabbilit fid-Deċiżjoni ta’ Implimentazzjoni tal-Kummissjoni tat-18 ta’ April 2012 li tistabbilixxi kwestjonarju għar-rapporti tal-Istati Membri dwar l-implimentazzjoni tad-Direttiva 2008/98/KE tal-Parlament Ewropew u tal-Kunsill dwar l-iskart. Għall-fini ta’ rapportar dwar l-iskart tal-ikel, il-metodoloġija żviluppata skont l-Artikolu 9a(3) għandha titqies meta jkun qed jiġi żviluppat il-format għar-rapportar. Dawk l-atti ta’ implimentazzjoni għandhom jiġu adottati f’konformità mal-proċedura ta’ eżami msemmija fl-Artikolu 39(2) ta’ din id-Direttiva.;”


(11)	L-Artikolu 38 huwa emendat kif ġej:
(a)	il-paragrafi 2 u 3 huma sostitwiti b’dan li ġej:
“2.	Is-setgħa tal-adozzjoni ta’ atti delegati msemmija fl-Artikoli 7(1), 9a(3), 11a(10), 27(1), 27(4), 38(2) u 38(3) għandha tingħata lill-Kummissjoni għal perjodu ta’ 5 snin mill-4 ta’ Lulju 2018. Is-setgħa tal-adozzjoni ta’ atti delegati msemmija fl-Artikolu 22a(2) għandha tingħata lill-Kummissjoni għal perjodu ta’ 5 snin minn [L-Uffiċċju tal-Pubblikazzjonijiet għandu jdaħħal id-data ta’ 18-il xahar wara d-dħul fis-seħħ ta’ din id-Direttiva emendatorja]. Il-Kummissjoni għandha tfassal rapport fir-rigward tad-delega tas-setgħa mhux aktar tard minn 9 xhur qabel tmiem il-perjodu ta’ 5 snin. Id-delega ta’ setgħa għandha tiġi estiża awtomatikament għal perjodi ta’ żmien identiċi, ħlief jekk il-Parlament Ewropew jew il-Kunsill joġġezzjonaw għal tali estensjoni mhux iktar tard minn tliet xhur qabel tmiem kull perjodu.


3.	Id-delega tas-setgħa msemmija fl-Artikoli 7(1), 9a(3), 11a(10), 22a(2), 27(1), 27(4), 38(2) u 38(3) tista’ tiġi revokata fi kwalunkwe mument mill-Parlament Ewropew jew mill-Kunsill. Deċiżjoni li tirrevoka għandha ttemm id-delega tas-setgħa speċifikata f’dik id-deċiżjoni. Din għandha ssir effettiva fil-jum wara l-pubblikazzjoni tad-deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata fih. Ma għandhiex taffettwa l-validità ta’ kwalunkwe att delegat li jkun diġà fis-seħħ.;”
(b)	il-paragrafu 6 huwa sostitwit b’dan li ġej:
“6.	Att delegat adottat skont l-Artikoli 7(1), 9a(3), 11a(10), 22a(2), 27(1), 27(4), 38(2) u 38(3) għandu jidħol fis-seħħ biss jekk ma tiġix espressa oġġezzjoni la mill-Parlament Ewropew u lanqas mill-Kunsill fi żmien perjodu ta’ xahrejn min-notifika ta’ dak l-att lill-Parlament Ewropew u lill-Kunsill jew jekk, qabel ma jiskadi dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li mhumiex se joġġezzjonaw. Dak il-perjodu għandu jiġi estiż b’xahrejn fuq inizjattiva tal-Parlament Ewropew jew tal-Kunsill.;”


(11a)	jiddaħħal l-Artikolu li ġej:
“Artikolu 42a
Evalwazzjoni u rieżami tad-Direttiva Qafas dwar l-Iskart
Il-Kummissjoni għandha twettaq evalwazzjoni ta’ din id-Direttiva mhux aktar tard mill-31 ta’ Diċembru 2026. Il-Kummissjoni għandha tippreżenta rapport dwar is-sejbiet tagħha lill-Parlament Ewropew u lill-Kunsill. Meta jkun xieraq, ir-rapport għandu jiġi akkumpanjat bi proposta leġiżlattiva.” [Em. 112]
(11b)	jiddaħħal l-Artikolu li ġej:
“Artikolu 42b
Evalwazzjoni u rieżami tad-Direttiva 1999/31/KE
Il-Kummissjoni għandha twettaq evalwazzjoni tad-Direttiva tal-Kunsill 1999/31/KE mhux aktar tard mill-31 ta’ Diċembru 2026. Il-Kummissjoni għandha tippreżenta rapport dwar is-sejbiet lill-Parlament Ewropew u lill-Kunsill. Meta jkun xieraq, ir-rapport għandu jiġi akkumpanjat bi proposta leġiżlattiva.” [Em. 113]
(12)	Jiddaħħal l-Anness IVc kif stabbilit fl-Anness ta’ din id-Direttiva.


Artikolu 2
Traspożizzjoni
1.	L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sa mhux aktar tard minn [L-Uffiċċju tal-Pubblikazzjonijiet għandu jdaħħal id-data ta’ 1812-il xahar wara d-dħul fis-seħħ ta’ din id-Direttiva emendatorja]. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni. [Em. 114]
Meta l-Istati Membri jadottaw dawk id-dispożizzjonijiet, fihom għandu jkun hemm referenza għal din id-Direttiva jew għandhom ikunu akkumpanjati minn dik ir-referenza meta ssir il-pubblikazzjoni uffiċjali tagħhom. Huma l-Istati Membri li għandhom jiddeċiedu kif issir dik ir-referenza.
2.	L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tad-dritt nazzjonali li jadottaw fil-qasam kopert minn din id-Direttiva.


Artikolu 3
Dħul fis-seħħ
Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
Artikolu 4
Destinatarji
Din id-Direttiva hija indirizzata lill-Istati Membri.
Magħmul fi …,

Għall-Parlament Ewropew	Għall-Kunsill
Il-President	Il-President

ANNESS IVc
Prodotti li jaqgħu fil-kamp ta’ applikazzjoni tar-responsabbiltà estiża tal-produttur għal ċerti prodotti tat-tessuti, prodotti relatati mat-tessuti u prodotti tax-xedd is-saqajn
Parti 1
Prodotti tat-tessuti tad-dar, u oġġetti tessili tal-ilbies u aċċessorji tal-ħwejjeġ li jaqgħu fil-kamp ta’ applikazzjoni tal-Artikolu 22a
	Kodiċi NM
	Deskrizzjoni

	61 — il-kodiċijiet kollha elenkati fil-kapitolu
	Oġġetti tal-ilbies u aċċessorji tal-ħwejjeġ, innittjati jew maħdumin bil-ganċ

	62 — il-kodiċijiet kollha elenkati fil-kapitolu
	Oġġetti tal-ilbies u aċċessorji tal-ħwejjeġ, mhux innittjati u mhux maħdumin bil-ganċ

	6301
	Kutri u travelling rugs (għajr 6301 10 00)

	6302
	Bjankerija tas-sodda, bjankerija tal-mejda, bjankerija tat-twaletta u bjankerija tal-kċina,

	6303
	Purtieri (inkluż drapes) u blinds ta’ ġewwa; pavaljuni u tornaletti

	6304
	Oġġetti oħrajn għat-tagħmir tad-dar, ħlief dawk tal-intestatura 9404

	6309
	Ilbiesi qodma u oġġetti oħra qodma

	6504
	Kpiepel u xedd ir-ras ieħor, jew imsawrin permezz tal-immaljar ta’ strixxi, inkella billi l-istrixxi ta’ kwalunkwe materjal jingħaqdu flimkien, kemm jekk ikunu infurrati jew imberflin kif ukoll jekk ma jkunux

	6505
	Kpiepel u xedd ir-ras ieħor, innittjati jew maħdumin bil-ganċ, jew magħmulin mill-bizzilla, mill-feltru jew minn drapp tessili ieħor, bil-biċċa (iżda mhux fi strixxi), kemm jekk infurrati jew imberflin kif ukoll jekk ma jkunux; xbieki għax-xagħar ta’ kwalunkwe materjal, kemm infurrati jew imberflin kif ukoll jekk le



Parti 2
Xedd is-saqajn, u oġġetti tal-ilbies u aċċessorji tal-ħwejjeġ li l-kompożizzjoni prinċipali tagħhom mhijiex tessut fil-kamp ta’ applikazzjoni tal-Artikolu 22a
	Kodiċi NM
	Deskrizzjoni

	4203
	Oġġetti tal-ilbies u aċċessorji tal-ħwejjeġ, tal-ġilda jew tal-ġilda rikostitwita (għajr għax-xedd is-saqajn u xedd ir-ras u partijiet minnhom, u oġġetti tal-kapitolu 95, pereżempju gwardji tal-qasba tas-sieq, maskri tal-iżgirma)

	6401
	Xedd is-saqajn li minnu ma jgħaddix ilma bil-qigħan ta’ barra u l-uċuħ tal-lastiku jew tal-plastik, li l-uċuħ tagħhom la huma mwaħħlin lanqas immuntati bi ħjata, imsiemer irbattuti (rivets), imsiemer, viti, tappijiet jew proċessi simili

	6402
	Xedd is-saqajn ieħor bil-pett ta’ barra u l-wiċċ tal-lastiku jew tal-plastik:

	6403
	Xedd is-saqajn bil-pett ta’ barra tal-lastiku, tal-plastik, tal-ġilda jew tal-ġilda rikostitwita u bil-wiċċ tal-ġilda

	6404
	Xedd is-saqajn bil-pett ta’ barra tal-lastiku, tal-plastik, tal-ġilda jew tal-ġilda rikostitwita u bil-wiċċ magħmul minn materjali tessili:

	6405
	Xedd is-saqajn ieħor


[Em. 115]


Prodotti tat-tessuti fl-ambitu tal-Artikolu 22a
	Kodiċi NM
	Deskrizzjoni 

	9404
	Saqqijiet

	5704
	Twapet


[Em. 116]

